Premijer Kine Li Kećijang o ključnim temama za Kinu i svet - Kineski Radio Internacional\nPremijer Kine Li Kećijang o ključnim temama za Kinu i svet\nPremijer Kine Li Kećijang je danas pre podne, po završetku Petog zasedanja Svekineskog narodnog kongresa 13. saziva, odgovarao na pitanja domaćih i stranih novinara.\nNije lako ostvariti cilj ekonomskog rasta od oko 5,5 odsto\nKad je zamoljen da prokomentariše ovogodišnji cilj ekonomskog rasta u Kini od oko 5,5 odsto, premijer je izjavio da nije to cilj koji se može lako postići.\nObim kineske ekonomije je prošle godine već premašio 110 biliona juana, dalji rast se mora ostvariti na ovoj visokoj polaznoj tački na kojoj se Kina nalazila. Rast BDP-a od 5,5 odsto na bazi preko 110 biliona juana, jednak je skoro ukupnom obimu ekonomije u srednjerazvijenoj zemlji. Globalno gledano, održavanje srednjeg i visoko tempa rasta u ogromnoj ekonomiji poput Kine je samo po sebi težak zadatak, rekao je premijer.\nKina će dosledno sprovoditi politiku smanjenja poreza i taksi\nLi je rekao da je smanjenje poreza i administrativnih taksi najdirektnija, najravnopravnija i najefikasnija makropolitika, Vlada Kine će dosledno sprovoditi ovu ključnu politiku.\nLi je istakao da, pri smanjenju poreza, treba prioritetno voditi računa o malim i mikro kompanijama. Zemlja će do kraja juna ove godine isplatiti povraćaje poreze malim i mikro kompanijama, te će u roku ove godine vratiti PDV kompanijama u važnim industrijama kao što su sektor proizvodnje i sektor istraživanja i usluga, rekao je Li.\nKina će učiniti kontrolu epidemije naučnijom i preciznijom na osnovu promene situacije\nPremijer Kine je rekao da Kina vodi računa o balansu između prevencije epidemije i ekonomskog i društvenog razvoja, te aktivno unapređuje međunarodnu razmenu i saradnju.\nKina će na osnovu promene situacije i karakteristike virusa, učiniti kontrolu epidemije naučnijom i preciznijom, naglasio je on.\n„Konstantno ćemo sakupljati iskustva i blagovremeno ćemo reagovati na eventualne promene, kako bi se logistika i ljudska razmena postepeno vraćale u normalu“, rekao je Li.\nKina neće nikada zatvoriti vrata otvorena prema svetu\nLi je rekao da se Kina otvara prema svetu već više od 40 godina, u tom periodu se Kina razvijala, donosila koristi svom narodu, ali i celom svetu. „Ova su vrata za deljenje razvojnih prilika, Kina ih neće nikada i nikako zatvoriti“, podvukao je Li.\nKada su vrata između Kine i SAD već otvorena, ona ne bi trebalo da se ponovo zatvore\n„Kina i SAD su pre pola veka probile led i pokrenule put ka normalizaciji odnosa. Kada su dve zemlje jedna drugoj već otvorile vrata, nema razloga za njihovo ponovno zatvaranje“, rekao je Li Kećijang, ocenjujući razvoj odnosa između dve velike zemlje.\nIzmeđu dve zemlje postoje velike razlike u društvenom uređenju, istoriji, kulturi i razvojnoj etapi u kojoj se nalaze. Razumno je da dve zemlje imaju nesuglasice, ali saradnja uvek treba da bude glavni trend. Trgovinske razmene između dve zemlje su prošle godine premašile 750 milijardi dolara, što je za gotovo 30 odsto više u odnosu na 2020. godinu. To govori u prilog tome da između dve zemlje postoji ogroman potencijal za saradnju.\n„Ukoliko SAD budu ublažile ograničenja na kineski izvoz, obim bilateralne trgovine će biti još veći, dve zemlje i dva naroda će imati veće koristi“, naveo je Li.\nKina podržava mirno rešenje krize u Ukrajini\nLi Kećijang je rekao da je situacija u Ukrajini zabrinjavajuća. Potrebno je, kazao je, da se ulažu maksimalni napori u podršku pregovorima Rusije i Ukrajine, kako bi mogle, prevazilazeći poteškoće, da se postigne miran ishod. Svi napori koji koriste mirnom rešenju krize u Ukrajini zaslužuju podršku i ohrabrivanje, naveo je Li.\nKina insistira na neophodnosti da se poštuje suverenitet i teritorijalni integritet svake zemlje, da se pridržavaju načela i principa Povelje UN, i da se uzimaju u obzir racionalne brige svake zemlje. Kina će na osnovu toga napraviti svoju odluku i spremna je da sa međunarodnom zajednicom igra pozitivnu ulogu u povratku mira u svetu.\nPodsetivši da svetska ekonomija zbog posledica kovida-19 već jedva hoda, Li je naveo da će sankcije samo dodatno uticati na oporavak svetske privrede, što nije nikome u interesu. Kina poziva na najveći stepen uzdržanosti, kako ne bi došlo do obimne humanitarne krize. Kina će nastaviti da Ukrajini obezbeđuje humanitarnu pomoć, podvukao je premijer Li Kećijang na konferenciji za novinare, održanoj nakon zatvaranja ovogodišnjeg zasedanja Svekineskog narodnog kongresa.


Seminar za akreditovane organizacije - 25. februar | ATS\nU četvrtak 25. februara 2010. godine u Međunarodnom kongresnom „Centru Sava“, Milentija Popovića 9, Novi Beograd, sa početkom u 10 časova u Sali 1 u prizemlju objekta A održaće se jednodnevni seminar posvećen akreditovanim organizacijama.\nAkreditaciono telo Srbije (ATS) organizuje godišnji seminar za akreditovane organizacije u cilju njihovog upoznavanja sa većim brojem tema iz oblasti tehničkih zahteva značajnih za rad u oblasti ocenjivanja usaglašenosti i akreditacije, koji će okupiti predstavnike delegacije Evropske komisije u Srbiji, tehničke eksperte Evropske unije (EU) iz oblasti infrastrukture kvaliteta, predstavnike akreditacionih tela iz okruženja (Bosna i Hercegovina, Crna Gora i Makedonija), predstavnike resornih ministarstava, kao i predstavnike privrednih društava, strukovnih udruženja i udruženja potrošača.\nATS je započeo proceduru utvrđivanja jednakosti svog rada sa drugim akreditacionim telima u Evropi, što predstavlja preduslov za priznavanje izveštaja i sertifikata naših akreditovanih organizacija, a što će, svakako, doprineti lakšem protoku roba i usluga, kao i ekonomskom razvoju naše zemlje. Seminari namenjeni akreditovanim organizacijama i drugim privrednim društvima imaju ulogu da osim edukacije i obaveštavanja, podstaknu širenje svesti o značaju akreditacije i ocenjivanja usaglašenosti u odnosu na povećanje konkurentnosti srpske privrede, obezbeđivanju nesmetanog protoka roba na tršištu, povećanju sigurnosti i bezbednosti proizvoda, kao i povećanju zaštite potrošača.\nPredstojeći seminar ima za cilj da ukaže na neophodnost harmonizacije zakonodavstva Republike Srbije sa zakonodavstvom EU kroz predstavljanje novog zakonodavnog okvira za stavljanje proizvoda na tržište EU i da pomogne svim učesnicima u procesu uspostavljanja modernog sistema infrastrukture kvaliteta i unutrašnjeg tržišta. Budući da Srbija čini napore da ubrza korak na putu ka evropskim integracijama svaki doprinos ka ustanovljenju pravnog, institucionalnog i tehničkog okvira sistema infrastrukture kvaliteta dovešće do željenog rezultata, a to je da Srbija postane aktivan učesnik u trgovini sa EU, kao i sa zemljama u regionu.\nU tom smislu će se u okviru projekta EU «Tehnička pomoć institucijama infrastrukture kvaliteta u Republici Srbiji», čiji su potpisnici memoranduma o saradnji Ministarstvo ekonomije i regionalnog razvoja (MERR), Privredna komora Srbije (PKS) i konzorcijum AFNOR u saradnji sa ATS-om, sprovesti od 25. februara do 24. jula 2010. godine kampanja o značaju i primeni akreditacije i ocenjivanja usaglašenosti. Predviđeno je održavanje seminara/radionica u 11 gradova Srbije u prostorijama PKS-a i regionalnim privrednim komorama. Tokom planiranih 25 dvodnevnih interaktivnih seminara/radionica privrednici i proizvođači imaće priliku da od predstavnika MERR-a, ATS-a, PKS-a, kao i inostranih eksperata, steknu nova znanja o praktičnoj primeni odgovarajućih standarda u odnosu na direktive koje će biti uskoro transponovane u naše zakonodavstvo. Teme su prilagođene zahtevima predstavnika privrednih komora i odnose se na oblasti sertifikacije, kontrolisanja, ispitivanja i prateće zakonske regulative. Program seminara/radionica, kao i vreme i mesto održavanja možete pogledati od 15. februara na internet portalu ATS-a na adresi www.ats.rs .\nPrvi u nizu od seminara je seminar u organizaciji ATS-a, koji će se održati u četvrtak 25. februara 2010. godine u Međunarodnom kongresnom „Centru Sava“, Milentija Popovića 9, Novi Beograd, sa početkom u 10 časova, u Sali 1 u prizemlju objekta A. Prijavljivanje na pultu u holu „Centra Sava“ ispred Sale 1 može se obaviti od 9.30 do 9.55 časova.\nPredviđeno je da se tokom seminara učesnici upoznaju sa novim procedurama ATS-a i revidiranim dokumentima značajnim za kriterijume za osvedočenje i kategorizaciju neusaglašenosti, novinama u radu ATS-a i akreditacionih tela u okruženju, kao i sa novim podzakonskim aktima MERR-a koji se odnose na Zakon o tehničkim zahtevima za proizvode i ocenjivanje usaglašenosti. Predstavnici Direkcije za mere i dragocene metale održaće predavanje na temu merne nesigurnosti i sledivosti merenja, a eksperti EU upoznaće prisutne sa značajem evropske tehničke regulative i direktivama Novog pristupa za uklanjanje tehničkih barijera u prometu roba.\nPozvani učesnici seminara mogu najaviti svoje prisustvo Jelici Braunović do ponedeljka 22. februara 2010. godine, na sledeću e-mail adresu: jelica.braunovic@ats.rs ili faks ATS-a: 011 3130374.\nOsoba za kontakt u ATS-u je: Jelica Braunović, tehnički sekretar, Bulevar Mihaila Pupina 2, tel.: 011 3130373, 064 8872822, faks: 011 3130374.\nNapomena: najava prisustva je obavezna.\nProgram seminara „AKREDITACIJA – PUT DO ZADOVOLJNOG POTROŠAČA“\n10:00 – 10:40 Pozdravna reč i otvaranje seminara,\n- Hoze Bustamante, prvi savetnik - šef operacija 2 Delegacije Evropske komisije u Srbiji\n- prof. dr Slobodan Petrović, predsednik UO\n- Vidosava Džagić, potpredsednica Privredne komore Srbije\n10:40 – 11:30 Prezentacija novih uredbi Ministarstva ekonomije i regionalnog razvoja - Jelena Popović, pomoćnik ministra, Ministarstvo ekonomije i regionalnog razvoja\n11:30 – 13:00 Revizija Novog i Globalnog pristupa – pogled prijavljenog tela - Leon Kos, Slovenački institut za kvalitet i metrologiju\nNovi paket mera za unapređenje trgovine proizvodima – zadaci za državnu upravu - Irena Možek Grgurevič, Ministarstvo ekonomije Republike Slovenije\n14:00 – 14:30 Rad Akreditacionog tela Srbije u 2009. godini – dr Dejan Krnjaić, direktor ATS-a\n14:30 – 15:15 Predstavljanje rada akreditacionih tela iz okruženja (ATCG, BATA, IARM)\n15:15 – 16.00 Merna nesigurnost i sledivost merenja – Dragan Nikolić i Jelena Bebić, Direkcija za mere i dragocene metale\n16:30 – 17:00 Nove procedure ATS-a – kriterijumi za osvedočenje i kategorizacija neusaglašenosti – mr Natalija Jovičić Zarić, ATS\n17:00 – 17.45 Primeri iz prakse – mr Natalija Jovičić Zarić, ATS\n17:45 – 18.30 Diskusija


MMF: Ekonomski izgledi bolji nego prije – Fokus.ba\nRajs je međutim dodao, na redovnom brifingu za novinare, da su ukupni globalni izgledi i dalje izazovni kao rezultat pandemije korona virusa i njenog uticaja na mnoge ekonomske sektore\nGlobalni ekonomski izgledi nisu baš tako tmurni kao što se procjenjivalo prije samo tri mjeseca, izjavio je portparol Međunarodnog monetarnog fonda (MMF) Geri Rajs, pozivajući se na bolje pokazatelje od očekivanih iz Kine i drugih naprednih ekonomija.\nRajs je međutim dodao, na redovnom brifingu za novinare, da su ukupni globalni izgledi i dalje izazovni kao rezultat pandemije korona virusa i njenog uticaja na mnoge ekonomske sektore, prenosi Reuters.\nSituacija je i dalje nesigurna u mnogim zemljama u razvoju i na tržištima u usponu, osim u Kini, istakao je on, napominjući da je MMF zabrinut zbog porasta nivoa duga.\nFond treba da objavi novi izveštaj o svjetskim ekonomskim perspektivama 13. oktobra. MMF je u junu dodatno produbio prognozu pada globalnog BDP-a za 2020. godinu na 4,9 posto, u odnosu na aprilsku procjenu o padu od tri posto.\nRajs nije iznosio nikakve nove cifre, ali je rekao da su nedavni podaci iz Kine i drugih razvijenih ekonomija bolji od očekivanih.


Vesti online / Vesti / Svet / Pentagon: Rusija ponovo na drugoj strani\nPentagon Rusiju smatra strateškim rivalom SAD i jednom od pet glavnih pretnji za Ameriku, izjavio je šef komande za specijalne operacije Oružanih snaga SAD general Rejmond Tomas u komitetu Senata za Oružane snage.\nRusija nastavlja da se meša u političke procese SAD, tvrdi Pentagon\n- Rusija je ponovo postala strateški rival SAD svuda po svetu - izjavio je Tomas.\nPrema njegovim rečima, drugi po značaju prioritet za njegovu komandu je podrška Evropskoj komandi u borbi protiv ruske agresije u Evropi.\nNa pitanje predsednika komiteta Džona Mekejna, da li se ova agresija povećava ili slabi, general je naveo da je, po njegovom mišljenju, primetno "stabilno stanje agresivne aktivnosti“.\n* Vruća linija: Putin i Tramp o situaciji na Korejskom poluostrvu\n* VIDEO: Američki F-35 prvi put u Evropi, evo ga na granici sa Srbijom\nNa dodatno pitanje - kako na najbolji način da se "obuzda“ ovakva aktivnost, Tomas je odgovorio da SAD, pre svega, treba da ojačaju veze sa svojim prijateljima i saveznicima u regionu.\nU sredu je direktor FBI Džejms Komi na sednici Senata izjavio da Rusija nastavlja da se meša u političke procese u SAD. On je optužio ruske specijalne službe i hakere za zajedničko hakovanje pošte servera "Jahu" i obećao da će "hvatati i zatvarati“ ako ih nađu u trećim zemljama.


Putin i Tramp: Borba do konačnog uništenja DAEŠ-a - Sputnjik Srbija\n10:47 08 Avgust 2020\n07:46 11.11.2017 (osveženo 13:00 11.11.2017) Preuzmite kraći link\n„Danas su predsednik Putin i predsednik Tramp tokom sastanka na marginama konferencije zemalja-članica APEK-a u Da Nangu (Vijetnam) potvrdili svoju odlučnost da se pobedi DAEŠ u Siriji“, navodi se u izjavi.\n„Predsednici su potvrdili svoju posvećenost suverenitetu, nezavisnosti, jedinstvu, teritorijalnom integritetu i sekularnom karakteru Sirije u skladu sa Rezolucijom 2254 Saveta bezbednosti UN“, ističe se u dokumentu.\nDva predsednika su se dogovorila podrže „postojeće vojne kanale za obezbeđivanje Oružanih snaga SAD i Rusije, kao i sprečavanje opasnih incidenata između snaga partnera koji se bore protiv DAEŠ-a u Siriji“, naglašava se u dokumentu.\nLideri su izrazili svoje zadovoljstvo „u vezi sa uspešnim naporima SAD i Rusije za efikasnije sprečavanje opasnih incidenata između američkih i ruskih vojnih snaga“, koji su omogućili značajno povećanje gubitaka DAEŠ-a poslednjih meseci.\nLideri dve zemlje pozvali su „sve sirijske strane da aktivno učestvuju u političkom procesu u Ženevi i podrže napore usmerene na obezbeđivanje njegovog uspeha“.\nPutin i Tramp su se složili da „sukob u Siriji nema vojno rešenje“ i potvrdili da je konačno političko rešenje sukoba „potrebno naći u okviru Ženevskog procesa, u skladu sa Rezolucijom 2254 Saveta bezbednosti UN“.\n„Oni su takođe primetili nedavnu izjavu predsednika (Sirije Bašara) Asada o posvećenosti Ženevskom procesu, ustavnoj reformi i izborima u skladu sa Rezolucijom 2254 Saveta bezbednosti UN“, navodi se u saopštenju.\nTramp i Putin su potvrdili da „ovi koraci podrazumevaju potpunu implementaciju Rezolucije, uključujući ustavnu reformu i slobodne i poštene izbore pod nadzorom Ujedinjenih nacija, uz poštovanje najviših međunarodnih standarda, transparentnosti i odgovornosti, dajući svim Sirijcima, uključujući i pripadnicima dijaspore, pravo da na njima učestvuju“, naglašava se u izjavi.\n„Konačno, predsednik Putin i predsednik Tramp potvrdili su značaj zona deeskalacije kao privremene mere za smanjenje nasilja u Siriji, implementaciju sporazuma o prestanku ratnih dejstava, poboljšanje neometanog humanitarnog pristupa i stvaranje uslova za konačno političko rešenje sukoba“, navodi se u dokumentu.\nStrane su takođe razmotrile sprovođenje odluke o stvaranju jugozapadne zone deeskalacije, koja je postignuta tokom prethodnog sastanka predsednika u Hamburgu.\n„Predsednici su razgovarali o stalnoj potrebi da se smanji ljudska patnja u Siriji i pozvali sve članice UN da povećaju svoj doprinos u ispunjavanju humanitarnih potreba u narednim mesecima“, dodaje se u dokumentu.\nzajednička izjava, APEK, Donald Tramp, Vladimir Putin, Sirija


O važnosti godišnjih finansijskih izveštaja stranaka - Dijalog.net\nNaslovna Vesti O važnosti godišnjih finansijskih izveštaja stranaka\nO važnosti godišnjih finansijskih izveštaja stranaka\nBeograd, 22. april 2017. (Transparentnost Srbija) – Istek roka za predaju godišnjih finansijskih izveštaja političkih subjekata (18. april 2017.) je prilika za podsećanje da Srbija još nije izmenila Zakon o finansiranju političkih aktivnosti.\nDa je to ostvareno obezbedila bi se neuporedivo veća javnost podataka o finansiranju kampanje dok ona traje i rešili brojni drugi problemi koji su se nažalost pokazali i na ovogodišnjim izborima. Inače, pomenute izmene predviđene su antikorupcijskom strategijom iz 2013. godine, akcionim planovima koje je Srbija donela u postupku evrointegracija (poglavlje 23), a sadržane su i u preporukama koje je naša zemlja dobila od OEBS/ODIHR posmatračke misije i TAIEX eksperta 2016.\nS obzirom na to da su prošle godine održani parlamentarni, pokrajinski i mnogi lokalni izbori, u izveštajima koji su dostavljani Agenciji za borbu protiv korupcije će se tako naći i podaci o prihodima i troškovima tih izbornih kampanja, za koje su podneti i posebni izveštaji krajem maja 2016.\nKorist od ovog duplog izveštavanja o istoj stvari leži u tome što su izveštaji o finansiranju kampanje pokazali da značajan deo troškova nije bio plaćen iz realnih izvora.\nNaime, kao što je Transparentnost Srbija pokazala u okviru prošlogodišnjeg izveštaja o monitoringu finansiranja izborne kampanje, koji je objavljen pod nazivom „Kampanja o trošku građana – kada objavljeno ne znači i vidljivo“, čak 287 miliona dinara troškova kampanje za parlamentarne izbore je bilo finansirano iz kredita, a 254 miliona dinara troškova jednostavno nije bilo plaćeno dobavljačima. Godišnji finansijski izveštaji treba da pokažu da li su ovi troškovi izmireni do kraja 2016. godine i iz kojih izvora.\nDrugi značajan podatak koji će građani moći da saznaju iz godišnjih finansijskih izveštaja jeste u kojoj meri oni sami finasiraju parlamentarne političke stranke iznad stvarnih partijskih potreba. Naime, finansiranje redovnog rada parlamentarnih stranaka iz budžeta, koje se vrši u srazmeri sa brojem osvojenih glasova, u nekim situacijama omogućava stvaranje „viškova“.\nDo toga može doći kada neka stranka ima znatno veću podršku u odnosu na konkurente ili kada u parlament uđe i ostvari pravo na budžetske prihode stranka koja nema razgranatu infrastrukturu koju bi trebalo da održava ovim novcem.\nNa osnovu izmena Zakona o finansiranju političkih aktivnosti, koje su usvojene krajem 2014. godine, stranke kojima ostane viška ovog novca koji su iz budžeta dobili za finansiranje svojih redovnih aktivnosti, mogu da taj novac upotrebe za potpuno drugu namenu – finansiranje izborne kampanje, iako za to dobijaju novac sa posebne budžetske linije.\nTako građani u stvari dva puta plaćaju da bi gledali TV reklame, novinske oglase, bilborde i masovne mitinge, samo što se u jednom slučaju kao izvor prihoda navodi budžet, a u drugom tzv. „sopstvena sredstva“ – a u stvari novac koji takođe potiče iz budžeta.\nTransparentnost Srbija podseća da su neizbornu 2015. godinu, prema finansijskim izveštajima parlamentarne stranke završile sa viškom od oko 500 miliona dinara, što se u najvećem delu odnosi na SNS (425 miliona) i PUPS (65).\nZnačajan deo ovih sredstava je iskorišćen za potonju izbornu kampanju („sopstvena sredstva“ su navedena kao izvor prihoda za koaliciju oko SNS na parlamentarnim izborima u iznosu od 351 miliona dinara, a kod svih stranaka 389 miliona).\nNa osnovu svega navedenog, Transparentnost Srbija smatra da je neophodno što pre izmeniti Zakon i da bi u kontekstu tih izmena trebalo uspostaviti model koji bi između ostalog otklonio i sadašnje nelogičnosti u sistemu finansiranja partija iz budžeta.\nPrethodno Han: Nužno je da vlast u Srbiji uđe u dijalog sa demonstrantima\nSledeće Poziv autorima za Beogradski bezbednosni forum 2017\nTop Tags Vlada Republike Srbije Evropska komisija istraživanje evropske integracije mediji Evropska unija Srbija i Evropska unija mladi ljudska prava konkurs Društvo vladavina prava Civilno društvo OCD lokalna samouprava


Er Srbiji potrebno 200 miliona evra za održavanje likvidnosti – Bankar.rs\nHome/ANALIZE/Er Srbiji potrebno 200 miliona evra za održavanje likvidnosti\nNacionalnoj avio-kompaniji Er Srbija (Air Serbia) do kraja naredne godine biće potrebno oko 200 miliona evra za održavanje likvidnosti, a tek manji deo tog iznosa potiče od gubitaka izazvanih pandemijom koronavirusa, procenjuje Fiskalni savet u analizi predloga budžeta Srbije za 2021. godinu.\nKako se ističe, Er Srbija bi i u ovoj godini bila u problemu čak i da nije bilo pandemije, a tada bi nedostatak gotovine iznosio, prema procenama Fiskalnog saveta, oko 60 miliona evra.\nSa izbijanjem pandemije, stvari se dodatno pogoršavaju, pa će manjak iz redovnog poslovanja biti veći za oko 40 miliona evra, procenjuju u Fiskalnom savetu.\nKako se ističe u analizi, dodatna sredstva potrebno je obezbediti i u 2021. godini, jer prema procenama Er Srbija neće biti u mogućnosti da finansira svoje obaveze ni u narednoj godini.\nZa uspešno poslovanje Er Srbije neophodno je temeljno restrukturiranje u skladu sa evropskom praksom, a pomenutih 200 miliona evra će, prema procenama Fiskalnog saveta, biti dovoljno za pokrivanje potreba likvidnosti kompanije u 2020. i 2021. godini ali ne i nakon toga.\nOd 2022. godine, pa nadalje, ukoliko se oporavi vazdušni saobraćaj u Evropi, Er Srbija će nastaviti da posluje sa konstantnim godišnjim manjkom gotovine od 30 miliona evra, upozorava Fiskalni savet.\nU analizi se takođe kaže da Er Srbija od svog osnivanja ostvaruje gubitak iznad iznosa kapitala, što je uglavnom odlika gubitaških državnih preduzeća. Kako navodi Fiskalni savet, na kraju 2019. godine ukupne obaveze Er Srbije dostiglee su 41 milijardu dinara i bile su 1,6 puta veće od ukupne imovine preduzeća, što znači da je kompanija ostvarila gubitak iznad iznosa kapitala od čak 15 milijardi dinara.\nInače, gubitak iznad sume kapitala, po važećoj zakonskoj regulativi u Srbiji, predstavlja dovoljan uslov za pokretanje stečajnog postupka, upozorava Fiskalni savet.\nPrema uporednim analizama na koje ukazuje Fiskalni savet, Er Srbija ima znatno lošije performanse nego druge avio-kompnaije sa većinskim državnim vlasništvom.\nBudžet Srbije Er Srbija Fiskalni savet Likvidnost


Istezanje nas čini mlađim « Herbanic Tinkture\nTrebalo bi znati da postoje različite vrste istezanja, kao i kontroverze o tome da li je korisnije statičko ili dinamičko istezanje. Prema nekim istraživanjima, ako se zagrevate pre neke druge sportske aktivnosti, statičko istezanje (zadržavanje pozicije 30 i više sekundi) može da oslabi mišiće i smanji učinak tokom vežbanja. Istraživanja i analize ukazuju na to da statičko istezanje ne bi trebalo da bude jedini način zagrevanja pred neku sportsku aktivnost. Dinamičko istezanje, u kome se krećete kroz produžene pozicije, mnogo je korisnije pre bavljenja nekom drugom sportskom aktivnošću.\nU svakom slučaju važno je da zadržite fizičku fleksibilnost, jer ćete se tako osećati mlađi i bićete manje podložni povredama.\nKategorije: Aktuelnosti Praktični saveti Tagovi: fizicka aktivnost istezanje ljudsko telo saveti vežbe zdravlje


„Neke članice EU koje još nisu priznale Kosovo kreću se u tom pravcu“ – Čivijaš Radio Šabac\n„Neke članice EU koje još nisu priznale Kosovo kreću se u tom pravcu“\nin Featured, Kosovo, KOSOVO I METOHIJA, SAD, Srbija, VESTI\nBivši ambasador SAD u Prištini Filip Kosnet kaže da je vreme da se sve zemlje članice EU fokusiraju na realnost Kosova kao proevropske države i priznaju kosovsku nezavisnost.\n“Neke zemlje članice EU, Kipar, Grčka, Rumunija, Slovačka i Španija, još nisu priznale suverenitet Kosova, iako se neke kreću u tom pravcu. To je delom zbog separatizma u njihovim zemljama, delom zbog želje da se Srbija ne uvredi”, naveo je Kosnet u autorskom tekstu na zvaničnom sajtu Centra za analizu evropske politike.\nOn je rekao da je “Kosovo funkcionalna višestranačka demokratija koja napreduje u ekonomskom razvoju i bori se protiv korupcije”. Naveo je da Kosovo ima “profesionalnu vojsku koja je sa ponosom poslala svoje trupe zajedno sa američkim trupama na Bliski istok tokom 2021. godine”.\nBivši američki ambasador u Prištini je u autorskom tekstu pisao o bezbednosnoj situaciji u svetu i istakao značaj članstva u NATO, a pomenuo je i Kosovo i Srbiju.\nOn kaže da nema ničeg boljeg od pokazivanja evropske solidarnosti nego da se neutralne države prijave za članstvo u NATO. Kosnet je rekao da je većina zemalja u regionu u NATO, sa izuzetkom Kosova, Srbije i Bosne i Hercegovine, za koje kaže da se još uvek ne pojavljuju kao zemlje kandidati.\nAmerički diplomata je rekao da je poslednjih godina jedan broj lidera iz SAD i EU pokušavao da “namami” Srbiju na Zapad ekonomskim i političkim podsticajima i da su “uglavnom izbegavali kritike srpskih poteza koji su Aleksandra Vučića doveli na Putinovu stranu”.\n“Vredelo je pokušati, ali Srbija se čini bliska Rusiji i Kini kao i uvek”, rekao je Kosnet i naveo da je vreme da Srbija izabere jednu stranu.\nOn kaže da bi Vašington i Brisel trebalo da insistiraju da Srbija učestvuje u uvođenju međunarodnih sankcija Rusiji ili da vide kraj procesa pridruživanja EU i stimulaciju trgovine i investicija iz SAD.


Priština: Izrael ima pravo da štiti svoj narod od Hamasa - Kosovo Online\nPriština: Izrael ima pravo da štiti svoj narod od Hamasa\n16. Maj 2021. • 13:07\nKosovsko Ministarstvo spoljnih poslova reagovalo je nakon eskalacije situacije u sukobu između Izraela i Hamasa, objavivši na Tviteru da, kao i svaka država, Izrael ima pravo i obavezu da zaštiti svoj narod.\n"Kao i svaka država, Izrael ima pravo i obavezu da zaštiti svoj narod protiv 2.000 raketa koje je na civile ispalio Hamas, koji u svom ratu drži kao taoce palestinske civile“, navodi se u saopštenju kosovskog Ministarstva spoljnih poslova.\nMinistarstvo spoljnih poslova je zatražilo okončanje nasilja između Izraela i Palestine i mirno rešenje.\n"Oplakujemo sve žrtve. Zahtevamo da se uzdrže, da se zaustavi nasilje i potraži mirno rešenje“, navodi se u saopštenju Ministarstva spoljnih poslova.\nNajmanje 33 Palestinca poginula su danas u izraelskim vazdušnim udarima na Gazu, gde su srušene tri zgrade, naveli su zdravstveni zvaničnici.\nMeđu njima je 13 dece, preneo je Rojters. To je najteži pojedinačni napad otkako su pre nedelju dana počeli sukobi između Izraela i militantnog Hamasa, naveo je AP.\nMinistarstvo zdravlja u Gazi saopštilo je da je još 50 osoba ranjeno u današnjim napadima.\nSpasioci su na licu mesta i pokušavaju da izvuku tela stradalih i preživelih iz ruševina.\nIzrael je proteklih dana pojačao udare kako bi naneo što veće gubitke i štetu Hamasu, dok se pojačavaju napori da se postigne prekid vatre, navodi AP.\nSavet bezbednosti UN sastaće se kasnije danas kako bi razmotrio situaciju u Gazi.\nIzrael Kosovo Palestina\nI Srbija ima obavezu i pravo da stitibsvoj Narod!\nNista neobicno, rade kako im se naredi. Znam da niste prava drzava, ali imate li imalo dostojanstva?\nGrenel vam ovo pre koji dan naredio...sta reci vise nego kolonija. 😂\nPrištini mora biti prioritet kako i na koji način da zaštiti i spasi njene građane Većinu kao i Manjine koje žive na teritoriji sadašnjeg Kosova.\nDrage komšije ovo je Vaš zadatak broj 1. Kada ovu enigmu rešite, tada možete braći Semitima : Jevrejima i Arapima pružiti obe ruke pomoći, pravedno i za jedne i za druge.\nSve ostalo izgleda kao pozorište /teatar u kojem se menja scena i koreografija i do sledećeg slučaja.\nAko vazi za izrael zasto nre vazi za Srbiju\nMarš solidarnosti sa jevrejskim narodom 21. maja u Prištini\nPovodom sukoba između Palestine i Izraela građani Kosova 21. maja okupiće se na trgu "Skenderbeg“ u Prištini i održaćei marš u u znak solidarnosti sa jevrejskim narodom.\nLjama: Neophodno da Kosovo bude uz saveznike, imajući u vidu otvoren prosrpski stav palestinskih vlasti\nRahmani: Marš solidarnosti s palestinskim narodom ne narušava odnose sa Izraelom


Sektor energetike suštinski važan za zelenu agendu\nBeograd, 15. januar 2021.\nImamo znanje i iskustvo u ovoj oblasti jer smo kao članica Evropske unije ranije započeli neke procese i želimo da ga podelimo sa vama, rekla je ona.\nJedan od prioriteta našeg predsedavanja jeste „zelena Evropa“ i sprovođenje „Evropskog zelenog plana“, a energetski sektor je u tome od suštinskog značaja. Naše kompanije imaju mnogo iskustva, posebno u obnovljivim izvorima energije – solarnoj i energiji vetra, koristimo najbolje prakse i zainteresovani smo da radimo zajedno, rekla je ambasadorka Portugalije.\nPotpredsednica Vlade Republike Srbije i ministarka rudarstva i energetike Zorana Mihajlović izjavila je da Srbija želi da omogući da kroz njenu teritoriju prolazi gas iz različitih država, kao i da se interkonektorima poveže sa svim susednim državama u regionu kako bi i u energetici postala tranzitna ruta, kao što je već u saobraćaju.\nMihajlović je u intervjuu za Radio Slobodna Evropa (RSE) rekla da je za sada dobra vest za Srbiju da ima dva puta za dotok gasa, bez obzira na to što se na tim putevima nalazi jedan snabdevač.\nDobro je da imamo dva puta, budući da često postoji problem tranzita gasa preko Ukrajine, koji će se nastaviti. Veoma je važno da pokušamo da diverzifikujemo i snabdevače jer to daje mogućnost da cena gasa, pre svega za stanovništvo, bude niža nego što je danas, kao i za privredu, rekla je ona.\nPotpredsednica Vlade je ujedno podsetila na to da je cena prirodnog gasa za privredu u Srbiji najviša u Evropi.\nMihajlović je, govoreći o gasovodu Balkanski tok, istakla da je bitno da se završe sve kompresorske stanice kako bi pritisak gasa bio dovoljan da gas stigne gde god je to potrebno.\nOna je istakla da Srbija, kao i u transportu, treba da bude tranzitna ruta i u energetici, dodajući da Srbija hoće i da se brže gasifikuje i da gradi gasne elektrane.\nMihajlović je izrazila uverenje da će Srbija uspeti da se uskladi sa regulativama Evropske unije i transformiše javna preduzeća iz oblasti energetike koja trenutno posluju na teret države i uz gubitke\nOna je naglasila da preduzeća prvo moraju da se organizaciono urede i to je započeto donošenjem odluka na sednici Vlade Srbije u vezi i sa reorganizacijom „Srbijagasa“ i „Elektroprivrede Srbije“.\nPotpredsednica Vlade je istakla i da će Ministarstvo rudarstva i energetike zajedno sa tim preduzećima sprovesti te poslove.


Srbija druga po broju noćenja u Evropi, među gostima sve više Kineza - Daljine.rs\nPrema izveštaju Evropske turističke komisije (ETC) Srbija je u 2018. godini bila destinacija sa drugim najvećim rastom noćenja i dolazaka stranih turista u Evropi. Među njima je zabeležen najveći porast broja kineskih turista, što Srbiju sa rastom od preko 100% stavlja na prvo mesto u odnosu na ostale evropske destinacije.\nTako je u analizi Evropske turističke komisije navedeno da su razlozi za petnaestoprocentni (+15%) porast broja stranih turista, bezvizni režim koji Srbija ima sa Kinom, kao i intenzivne onlajn kampanje. Tokom ovih kampanja, višestruko je uvećana publika koja prati TOS-ove naloge na društvenim mrežama, dok video sadržaji koji promovišu turističku ponudu Srbije beleže milionske preglede.\nIstovremeno, Turistička organizacija Srbije u svom saopštenju navodi da organizacija nastavlja aktivnu promociju na kineskom tržištu i da je od 15. do 17. aprila nastupila na sajmu COTTM u Pekingu.\nBroj ostvarenih noćenja turista iz Kine nastavlja da raste i u prva dva meseca ove godine i čak je 54% veći u odnosu na isti period 2018. godine\nZbog činjenice da najveći broj kineskih turista, koji dolaze organizovano, žele da obiđu i veći deo regiona, TOS je na sajmu nastupila zajedno sa Nacionalnom turističkom organizacijom Crne Gore kako bi predstavili objedinjene turističke ponude dve zemlje. Na štandu je predstavljena i Turistička organizacija Beograda, hoteli Holiday Inn Express i Prag Kopernikus, kao i agencije Omnitours, Glob Metropoliten, Asteria, Uniline i Alphatravel.\n“The Evolution of Destination Marketing in Chinese Market”, direktorka TOS-a Marija Labović – Foto: TOS\nTokom sajma u Pekingu, direktorka TOS-a Marija Labović nastupila je kao glavni panelista na konferenciji pod nazivom “The Evolution of Destination Marketing in Chinese Market”.\nSrbiju je 2018. godine posetilo oko 3.000.000 turista, dok broj ostvarenih noćenja turista iz Kine nastavlja da raste i u prva dva meseca ove godine, i čak je 54% veći u odnosu na isti period prošle godine.\nPodsetićemo prema podacima Republičkog zavoda za statistiku, u prvih 9 meseci 2018. godine Srbiju je posetilo 77.543 turista iz Kine, što je za čak 103% više u odnosu na isti period prošle godine, a broj ostvarenih noćenja u istom periodu iznosio je 134.852 (+94%).\nStara planina: Nove cene u parku prirode, minihidroelektrane najpovoljnije


Futsal EURO: Srbija se pobjedom oprostila od šampionata\nFutsal reprezentacija Srbije pobijedila je Nizozemsku sa 3:2 u meču trećeg kola grupne faze Evropskog prvenstva u Amsterdamu. Izabranici Dejana Majesa nisu uspjeli da upišu senzaciju i daju devet golova rivalu, kako bi održali šansu da prođu dalje, nakon poraza od Portugala i ...\nFutsal reprezentacija Srbije pobedom se oprostila od Evropskog prvenstva u Holandiji. "Orlovi" su u poslednjem kolu posle preokreta savladali domaćina sa 3:2, ali je to nedovoljno za plasman u narednu fazu. Uoči utakmice našem timu je bila potrebna pobeda od čak devet golova ...\nFutsal reprezentacija Srbije pobedila je Holandiju 3:2 u meču trećeg kola grupne faze Evropskog prvenstva u Amsterdamu. Izabranici Dejana Majesa nisu uspeli da upišu senzaciju i daju devet golova rivalu, kako bi održali šansu da prođu dalje, posle poraza od Portugala i Ukrajine ...\nNaša selekcija se suočavala sa velikim problemima sa virusom korona uoči i tokom turnira, te nikada nisu bili kompletni. Futsal reprezentacija Srbije pobedom nad Holandijom od 2:3 (1:0) je završila učešće na Evropskom prvenstvu.\nDOMAĆIN U SUZAMA: Srbija posle ČUDESNOG preokreta srušila Holandiju i izbacila je sa EP!\nSrbija je posle dva poraza u poslednjem kolu savladala posle velikog preokreta Holandiju sa 3:2. Ipak, ovaj trijumf našim momcima nije bio dovoljan da se plasiraju u nok-aut fazu takmičenja, pošto smo osvojili poslednje mesto u grupi.\nPOBEDA ZA KRAJ! Fantastičan preokret Srbije protiv domaćina Evropskog prvenstva (VIDEO)\nFutsal reprezentacija Srbije pobedom se oprostila od Evropskog prvenstva u Holandiji "Orlovi" su posle velikog preokreta u Amsterdamu savladali domaćina turnira rezultatom 3:2 . KONAČNO ZVANIČNO! Vlahović predstavljen! Srbin uzeo Ronaldovu SEDMICU Novo lice na treningu Partizana ...\n(NE)MOGUĆA MISIJA: Srpski „dan D“!\nVečeras na Evropskom prvenstvu u Amsterdamu srpske „majstore igre na petoparcu“ očekuje meč poslednjeg, trećeg kola grupne faze protiv selekcije Holandije, domaćina evropske futsal smotre. „Orlovima“ je za plasman u četvrtfinale neophodan trijumf od najmanje devet golova razlike ...\nVELIKI PREOKRET SRBIJE PROTIV DOMAĆINA: Ali "Orlovi" ne idu dalje - PIROVA POBEDA...\nUkrajina se sa Portugalcima plasirala u četvrtfinalu zbog bolje gol-razlike od Srbije i Holandije Futsal reprezentacija Srbije pobedila je večeras Holandiju sa 3:2, u poslednjem, trećem kolu Grupe A Evropskog prvenstva .


Radulović: "Novom energijom do pobede" 21.04.2017.\nNakon odličnog izdanja u KLS ekipa Dinamika nastavlja takmičenje u Mozzart Super ligi Srbije. U prvom kolu takmičenja Dorćolci dočekuju čačanski Borac. Utakmica se igra u subotu 22. aprila u Dinamik Areni sa početkom u 18 časova.\nKapiten Dinamika Aleksandar Radulović smatra da u ekipi vlada dobra atmosfera i očekuje da tu energiju prenesu na teren.\n"Očekujemo jednu tvrdu utakmicu sa mnogo intenziteta. Novu energiju koju imamo treba da prenesemo na teren, kako bi na domaćem parketu nametnuli naš ritam. Uradićemo sve da pobedimo i da igru dignemo na viši nivo, što to nam znači zbog nekog samopouzdanja i timskog duha, ali i daljeg toka takmičenja. Što se pojačanja tiče imamo dva nova igrača koji su stvarno dobri ljudi. Na nama je da im pomognemo da se što pre uklope i na terenu i van njega", izjavio je Radulović.\nŠef struke Dinamika Miroslav Nikolić konstatovao je da njegova ekipa nije još uvek uigrana, ali da očekuje pobedu.\n"Borac je ekipa koja nas je vrlo iznenadila u regularnom delu takmičenja kada su nas dobili kod kuće. Jedno od njihovih pojačanja je Marko Marinović, moj bivši igrač, koji je vrlo iskusan i vodi ekipu na dobar način, pravi je vođa. Mi smo takođe iskoristili priliku da dovedemo dva igrača, pa samim tim nismo još uvek uigrani. Baš iz tog razloga očekujem tešku utakmicu. Ipak, verujem da će moji momci ozbiljno shvatiti utakmicu, prevashodno u odbrani. Ako odigramo odbranu kao što znamo, mislim da Borac nema šta da traži", zaključio je Nikolić.


Ivan Dević prkosi MMF-u – Zrenjanin\nIvan Dević prkosi MMF-u\nMeđunarodni monetarni fond i dušebrižnici neosnovano kritikuju javni sektor u Srbiji! Svako malo iznose podatke o niskom nivou produktivnosti i inertnosti zaposlenih u institucijama i preduzećima čiji su osnivači Republika, AP Vojvodina ili jedinice lokalne samouprave. Slučaj JKP „Vodovod i kanalizacija“ umnogome opovrgava navode svetskih finansijskih kontrolora.\nI pored izuzetno odgovornog posla koji obavlja, direktor „Vodovoda” (Ivan Dević) pokazuje inicijativu koja izaziva divljenje u najširoj javnosti! Javno iznosi vlastita snoviđenja o javno-privatnom partnerstvu, ili čak o mogućnosti da Grad otkupi privatno postrojenje.\nDevićevu agilnost sve više oponaša njegov najbliži saradnik, izvršni direktor David Dimkić. Nakon što je finansijsko stanje u „Vodovodu i kanalizaciji“ doveo do perfekcije, veštim kreativno-računovodstvenim metodama, sve više vremena provodi u gradskom odeljenju finansija. Ovih dana se može čuti da je zamoljen da ih ubuduće zaobiđe, jer novi načelnik (Darko Vukić) želi samostalnost i nezavisnost u vlastitom postupanju.\nDevićevi podstreci su zahvatili sve nivoe kolektiva koji predvodi! Čak je počeo da ga oponaša i Siniša Gajin, nezvanični portparol „Vodovoda“, koji u radno vreme poziva novinare i obaveštava ih o promotivnim aktivnostima ponuđača koje je angažovalo preduzeće u kojem je neposredno zaposlen.\n← PUKOVNIK ŽIVICA OGNjANOV: O PROSLAVI DANA JEDINICE I AKTUELNIM KONKURSIMA VOJSKE\nNA PRAZNIK GRADA: Osnovano Udruženje „Petrovgrad“ →


TRIO PUTUJE U LJUBLJANU Članovi predsjedništva BiH u zvaničnoj posjeti… – .:::iBNinfo:::.Najnovije vijesti\nTRIO PUTUJE U LJUBLJANU Članovi predsjedništva BiH u zvaničnoj posjeti…\nU čast članova Predsjedništva BiH, na Kongresnom trgu u Ljubljani sutra u 10 časova biće upriličena ceremonija svečanog dočeka sa vojnim počastima, a dočekaće ih predsjednik Slovenije Borut Pahor, saopšteno je iz Predsjedništva BiH.\nČlanovi Predsjedništva BiH posjetiće Međunarodni fond za deminiranje i pomoć žrtvama mina (ITF) i razgledati izložbu fotografija “Deset godina rada ITF-a u BiH na polju deminiranja” u 15.05 časova, a u 19 časova biće održana svečana večera koju u čast Predsjedništva BiH priređuje predsjednik Slovenije.\nU četvrtak, 5. decembra u 10.45 časova, članovi Predsjedništva BiH, Pahor i članovi akademske zajednice održaće na Novom univerzitetu predavanje o temi “Pogledi/stajališta na ustavnopravna pitanja BiH”.\nU 12 časova biće održan sastanak zvaničnih delegacija BiH i Vlade Slovenije na čelu sa predsjednikom Vlade Marjanom Šarecom.\n← Samsung objavio listu uređaja koji dobivaju Android 10 – S8 i Note 8 nisu na njoj\nFANTASTIČNA IGRA Mijović: Najbolja partija, osjetio sam da me … →\nDOBRA VIJEST ZA VEĆ NAPAĆENE NOVČANIKE Od 1. januara niža cijena struje u F…\n27. Novembra 2019. infoBN 0\nMLADIĆ IZREŠETAN NA ULICI U trenutku kada je napustio kuću ubica je počeo da puca\nKURTI TVRDI “Imam većinu za formiranje vlade u Prištini”


Zaraćene strane u Siriji do petka treba da se izjasne o primirju\nSAD i Rusija saopštile su da prekid vatre u Siriji, koji stupa na snagu u subotu, još treba da potvrde sirijske vlasti i opozicija, a to primirje isključuje džihadiste iz Islamske države, dok sukobi i dalje traju kod Alepa, javile su danas svetske agencije.\nZaraćene strane, izuzev Islamske države i ogranka Al Kaide, imaju rok do petka u 12.00 po lokalnom vremenu da se izjasne o prekidu vatre koji treba da počne u ponoć prema sirijskom vremenu, navodi se u saopštenju SAD i Rusije.\nPredsednici dve sile, Barak Obama i Vladimir Putin, razgovarali su kasno sinoć o postignutom dogovoru SAD i Rusije o prekidu vatre u Siriji, navodeći da zaraćene strane “treba da poštuju dogovor, kako bi se umanjile patnje sirijskog naroda i akcenat stavio na borbu protiv Islamske države”.\nPutin je posle razgovora s Obamom rekao da će Rusija, kao vojni saveznik sirijskog režima, “učiniti sve” Damasku poštuje prekid neprijateljstava, izražavajući nadu da će SAD “učiniti isto s pobunjeničkim grupama”.\nKonvoj humanitarne pomoći od 40 kamiona u ponedeljak je stigao u blizini Damaska, u grad Muadamjat al Šam, opkoljen sirijskim snagama.\nSukob u Siriji, koji je pre pet godina počeo pobunom opozicije, pretvorio se u složen rat u kojem su uključene medjunarodne i regionalne sile, što je izazvalo, pored 260.000 žrtava, i humanitarnu katastrofu.


Uvodi se vojni predmet u srpske škole, evo šta čeka učenike - RTV Santos\nUvodi se vojni predmet u srpske škole, evo šta čeka učenike\nU drugom polugodištu ove školske godine, posle pauze od 27 godina, u srednjim školama će se održati časovi na kojima će đaci učiti osnovne teme u vezi sa odbranom zemlje, piše današnja „Politika“.\nZa sada nema zvaničnog naziva predmeta, osim onoga koji se odnosi na dokument kojim je Ministarstvo odbrane predložilo njegovo uvođenje Ministarstvu prosvete, nauke i tehnološkog razvoja: „Inicijativa za uvođenje sadržaja obuke u školski sistem Republike Srbije, kako bi učenici osnovnih i srednjih škola sticali osnovna znanja o sistemu odbrane“.\n– Zbog suspenzije obaveze služenja vojnog roka 2011. godine i višedecenijskog zanemarivanja obučavanja stanovništva za potrebe civilne odbrane, evidentno je da veliki deo stanovnipštva , a posebno mlađe generacije, nije dovoljno upoznat sa pravilnim ponašanjem i postupanjem u uslovima narušavanja bezbednosti – konstatuje kapetan bojnog broda Konjikovac.\n– Punoletni učenici us ključna starosna grupacija građana koja stasava za ispunjavanje prvih obaveza prema sistemu odbrane, kao što su uvođenje u vojnu evidenciju, dobrovoljno služenje vojnog roka i izvršavanje iobaveze u rezervnom sastavu. Istovremeno oni su i populacija koja ostvaruje određena prava, poput sticanja visokog obrazovanja na Vojnoj akademiji ili Medicinskom fakultetu VMA ili zasnivanja radnog odnosa u svojstvu profesionalnog pripadnika VS – objašnjava Konjikovac.\nNa ovim časovima obrađivaće se osnovne teme, kao što su „Mesto, uloga i zadaci VS u sistemu bezbednosti Republike Srbije“, „Vojna obaveza u Republici Srbiji“ i „Radna i materijalna obaveza u Republic Srbiji. U planu su još neke teme, a izvesno je da će se one nakon analiza dodatno prilagođavati. Štaviše, već od naredne školske godine, nastavnici će imati na raspolaganju priručnik „Osnovi sistema odbrane Republike Srbije“.\n– Osim usvajanja elementarnih znanja o odbrani zemlje, dogovoreno je da se i kroz upoznavanje sa osnovnim obeležjima državnosti, učenicima približi identifikacija sa svojom zemljom. U tom kontekstu, uvažavajući dobru praksu mnogih zemalja u svetu, učenicima će biti omogućeno da na jednom od časova učestvuju u izvođenju državne himne „Bože pravde“ – ističe Konjikovac u razgovoru za „Politiku“.\n„Zaštićeno društvo ne zavisi samo od vojske“\n– Stvaranje sigurnog i zaštićenog društva ne zavisi isključivo od državnih organa i vojnih struktura, već od porododice, škole, organizacija i udruženja u kojima pojedinac provodi najviše vremena, odnosno zavisi od interakcije svih subjekata sistema odbrane. U cilju stvaranja sigurnog društva, potrebno je, u prihvatljivoj meri, približiti bezbednost i odbranu svakom pojedincu – smatra Konjikovac, ističući da je dosadašnje interesovanje škola za ovu inicijativu veoma ohrabrujuće.\nPrethodnoMališan iz Srbije na odvikavanju od omiljenog crtaća


Osamanest priznanja za Školu stripa "Nikola Mitrović Kokan" - Dnevnik Juga\nPočetna / DRUŠTVO / Osamanest priznanja za Školu stripa „Nikola Mitrović Kokan“\nOsamanest priznanja za Školu stripa „Nikola Mitrović Kokan“\nIna Dendić 12/03/2019\tDRUŠTVO, KULTURA, Leskovac Ostavi komentar\nŠkola stripa „Nikola Mitrović Kokan“ koja radi pri Leskovačkom kulturnom centru osvojila je 18 priznanja na dva međunarodna strip konkursa rečeno je na današnjoj konferenciji za medije.\nNa Drugom međunarodnom konkursu „Strip kaiš“ u organizaciji Dečjeg kulturnog centra Beograd tročlani žiri dodelio je treću nagradu konkursa polazniku Leskovačke škole stripa Lazaru Nikoliću a specijalnu pohvalu Ivi Cvetković.\nOsvojena priznanja dobijaju na značaju kad se uzme u obzir da su osvojena u konkurenciji od 706 radova iz Srbije, Crne Gore, Bosne i Hercegovine, Turske, Belorusije i Velike Bitanije.\nŠkola „Nikola Mitrović Kokan“ je takođe imala uspeha na beogradskom festivalu subkulture „Paralel“. Pre dva dana je šesnaest polaznika Škole stripa dobilo nagrade u oviru sedmog nagradnog konkursa „Stripovi i ploče“. U pitanju su Miroslav Nikolić, Danica Dedić, Marko Serafimović, Mina Davić, Jovana Stanković, Andrijana Cvetković, Jovana Savić, Andrej Stanojević, Rastko Milenković, Mateja Jović, Dunja Avramović, Strahinja Spasić, Anastasija Videnović, Katarina Prokopović, Anđela Savić i Katarina Hadži-Jovančić.\nTreba istaći da Leskovačka škola stripa ima tradicionalno uspeha na ovom konkursu, što je dokazano i ovog puta sa osvojenih 16 nagrada.\nPrethodni Novo vozilo za leskovačke vatrogasce – savremena oprema za sve situacije\nSledeći Nišlija i Leskovčanin obili 5 kuća u okolini Leskovca, jednu zapalili


"Vučić odlično poznaje političke prilike kod nas" - Leutar.net\n„Vučić odlično poznaje političke prilike kod nas“\n8. oktobra 2021. LEUTAR Republika Srpska, Srbija, Vijesti 0\nBivši predsjednik SDS i delegat u Domu naroda BiH Mladen Bosić kaže da predsjednik Srbije Aleksandar Vučić vodi neutralnu politiku kada je u pitanju vlast i opozicije u Republici Srpskoj i da ima sve podatke o tome šta se ovdje dešava.\nOdgovarajući na pitanje kako definiše odnos predsjednika Srbije Aleksandra Vučića prema opoziciji u Republici Srpskoj, Bosić, u intervjuu „Jedan“ BHT,kaže da Vučić pokušava da bude neutralan i nikada nije napao opoziciju.\n„Ali se u javnosti stvara slika da podržava Dodika zato što je Dodik skoro na svakoj manifestaciji u Srbiji pored Vučića kao glavni gost. Znači s jedne strane javnost to doživljava kao direktnu podršku Dodiku, a sa druge strane Vučić, ja sam svjedok toga, pokušava da napravi balans sa stanovišta da ne želi da on bude odgovoran za vlast u Republici Srpskoj jer je to stvar domaćeg stanovništva“, kazao je Bosić.\nOn je kazao da pouzdano zna da Vučić ima sve podatke o tome šta se ovdje dešava.\n„Ono što pouzdano znam Vučić ima sve podatke o kriminalu i korupciji aktuelnih predstavnika vlasti u Republici Srpskoj i da ukoliko bi to htio mogao bi ovdje dovesti do nove političke situacije kada god to želi“, kazao je Bosić.\n(BN Foto: BN/AA)


NAJEZDA ZMIJA U BEOGRADU! Detalji - 24vesti\nNAJEZDA ZMIJA U BEOGRADU! Detalji\nOd početka meseca radnici „Veterine” uhvatili i u prirodu pustili 17 zmija. U prestonici uglavnom žive ribarica, belouške, stepski smuk, obični smuk i smukulja.\nTo ne čudi jer u poslednje vreme ima dosta kiše, zbog čega se pojavljuju glodari i žabe, a oni su „glavna hrana“ na meniju zmija. Zmije su otrkrivene u Ulici Narodnih heroja na Novom Beogradu, ali i u Novom naselju prvi deo Rušnju gde je na jednom mestu u šahti otkriveno njih sedam. U „Veterini Beograd“ apeluju na sugrađane da ih pozovu ukoliko otkriju zmiju jer su oni obučeni da ih bezbedno uhvate i odnesu u prirodu.


Broj zaraženih u Opštini Gornji Milanovac ima ukupno 18 zaraženih korona virusom !!!\nIzvor: O. G. Milanovac\nGornji Milanovac- Trenutno, na području opštine Gornji Milanovac ima ukupno 18 zaraženih korona virusom.\nZa jedno lice sa Grudnog odeljenja čeka se rezultat kontrolnog testa, i ukoliko se pokaže da je negativan, lice će biti otpušteno sa bolničkog lečenja, što bi bio drugi potvrđeno izlečen pacijent sa teritorije naše opštine. Dejan Kovačević, komandant Štaba za vanredne situacije, izvestio je o situaciji u protekla 24 sata kada je u pitanju disciplina građana i poštovanje mera koje je donela Vlada Republike Srbije.\n“Za vreme policijskog časa imali smo jedno kršenje zabrane kretanja. Lice je upravljalo motornim vozilom u alkoholisanom stanju i odmah je lišeno slobode, a danas će biti izvedeno pred nadležne državne organe“ – rekao je Kovačević.\nPreko Ministarstva za državnu upravu i lokalnu samoupravu, Opština Gornji Milanovac dobila je juče 1400 zaštitnih maski i 2800 rukavica koje će Štab za vanredne situacije podeliti korisnicima kojima je to potrebno.\n“Što se tiče maloprodajnih objekata, Štab za vanredne situacije doneo je odluku o izmenjenom radnom vremenu. U petak, penzioneri će moći da obave kupovinu u periodu od 4 do 7 časova, a svi ostali od 8 do 16 časova. Subota, nedelja i ponedeljak su neradni dani i maloprodajni objekti će biti zatvoreni. Rad logističkih centara i snabdevanje objekata može se obavljati celodnevno u skladu sa procedurama koje definišu kretanje lica uz posebne radne naloge za zaposlena lica”, objasnio je Kovačević.\nKovačević je rekao da je porast broja zaraženih očekivan, i da će u toku dana pristići rezultati za preostale testove koji su poslati Zavodu za javno zdravlje Kraljevo.\n“Situacija je pod kontrolom, svi identifikovani kontakti su izolovani i nalaze se pod budnim okom lekara i stručnih službi i nemamo preteranog razloga za brigu”, rekao je Kovačević.\nPacijenti kod kojih je potvrđen virus su u dobrom stanju i njihova klinička slika je za sada stabilna rekao je Kovačević.


USLUGE KUĆNE NEGE I POMOĆI\nUsluge kućne nege i pomoći u kući starijim osobama pružaju obučene gerontodomaćice koje angažuju organizacije - pružaoci usluga. Nakon prve posete korisniku i procene potreba, utvrđuje se i usaglašava vrsta i obim usluga.\n- nega (umivanje i presvlačenje korisnika, menjanje položaja u postelji, kupanje, presvlačenje i nameštanje postelje, asistencija pri odlasku u toalet, pomoć pri kretanju i dr.)\n- pomoć u kući (čišćenje stana, pranje sudova, pranje veša, peglanje, manje popravke, nabavka namirnica i priprema jednostavnih obroka, nabavka lekova, i dr.).\nKorisnici učestvuju u pokrivanju cene usluge, prema usvojenoj Skali participacije koja važi za sve pružaoce usluga:\nSkala participacije u ceni usluga:\nPrimanja po članu domaćinstva % učešća u ceni usluge Cena usluge\ndo 15.000 din 0% 0\nod 15.000-20.000 din 30% 159\nod 20.000-25.000 din 53% 278\nod 25.000-30.000 din 75% 398\niznad 30.000 din 100% 530\nZa dodatne informacije, pozovite telefon Info centra, ili se javite nekom od pružalaca usluga:\nNovosadski humanitarni centar je dobrotvorno udruženje građana osnovano 1998. godine, sa ciljem da doprinosi stvaranju humanog društva kroz pružanje podrške ugroženim grupama, podsticanje aktivizma građana, istraživački rad i obrazovanje. Usluge kućne nege i pomoći pruža od januara 2002. godine, kada je i prvi put pokrenut program kućne nege za stara lica.\nRadno vreme: ponedeljak - petak, 8-16h\nTel.: 423-024, 423-021, 062 154 3044\nCaritas Dekanata Novi Sad: misija Caritasa ocrtava se u promociji i svedočenju delotvorne kršćanske ljubavi u službi celokupnog razvoja čoveka, ostvarenja socijalne pravde i mira i izgradnje civilnog društva. Caritas planira da postane organizacija koja prvenstveno vodi brigu o starima, deci i mladima, mentalno obolelima i ovisnicima. U skladu sa potrebama i mogućnostima planira se i briga o hedikepiranima, samohranim roditeljima, mnogobrojnim porodicama u potrebi, Romima i drugim manjinama, marginalizovanima, nezaposlenima, zatvorenicima i osobama sa posebnim potrebama.\nKontakt osoba: Anita Govlja caritas3@eunet.rs\nEkumenska humanitarna organizacija je humanitarno, nestranačko, nevladino i neprofitno udruženje građana. Rad i aktivnosti EHO su u potpunosti projektno zasnovani a sredstva za projekte se obezbeđuju putem konkursa, od stranih i domaćih donatora koji u skladu sa svojom strategijom podržavaju sledeće programske oblasti: Društveni razvoj i socijalna podrška, Međucrkvena saradnja i Zdravstveno-edukativni program.\nTel./Faks: 466 588, 650-4296\nKontakt osoba: Borka Vrekić borkavrekic@yahoo.com\nРадно време: понедељак - петак\nТел./Факс: 021/544-708, 063 590108


WhatsApp više ne podržava Windows phone :: realno55 ::\nKompanija je najavila da će uskratiti podršku za starije verzije Android-a i iOS-a\nWhatsApp radi na velikom broju uređaja, međutim čak i ta sveprisutna aplikacija misli da više nije vredno da podržava Windows phone. Kompanija je najavila da će uskratiti podršku za starije verzije Android-a i iOS-a, kao i za već retko korišćeni Windows phone OS.\nNa svom sajtu, WhatsApp je potvrdio da će podržavati samo sledeće uređaje:\nAndroid OS 4.0.3 i noviji\niPhone iOS 9 i noviji\nOdređene telefone koji rade na Kai OS 2.5.1 i novijem, uključujući JioPhone i JioPhone\nNeki stariji operativni sistemi će nastaviti da dobijaju podršku određeno vreme. Aplikacija će nastaviti da radi na uređajima Android 2.3.7 i starijim ili iOS 8 i starijim do 1. februara 2020. godine. Međutim, WhatsApp neće više biti podržan na Windows phone telefonima od 31. decembra 2019. godine.\nIzvor: Novosti.rs/PC press


Vučić: Postavite sebi najviše ciljeve | Vestinet.rs\nPočetna TEMA DANA\tVučić: Postavite sebi najviše ciljeve\nVučić: Postavite sebi najviše ciljeve\nPre kraja ove godine biće otvorena još jedna deonica na Koridoru 10 u dužini od 23 kilometara auto-puta, izjavio je danas premijer Aleksandar Vučić na prijemu povodom otvaranja poglavlja sa EU, uz poruku da cilj tog procesa i jeste da Srbija bude moderna i pristojna zemlja.\n„Lestvicu ćemo i dalje postavljati visoko, i preostali posao ćemo obavljati dobro, pošteno i brže nego što je planirano“, rekao je premijer na svečanom prijemu u zgradi Kinoteke, kojem su prisustvovali predstavnici diplomatskog kora, najviši zvaničnici Srbije i predstavnici nevladinog sektora.\n„Da smo početkom godine rekli da ćemo da otvorimo 60 kilometara puta niko nam ne bi verovao, a mi to, vidite, radimo. Ono šsto je teško,nastojaćemo da završimo ne u kratkom roku, ali dobro i temeljno“, poručio je on.\nPrema njegovim rečima, uveren je da ima snage i energije i nazdravio građanima Srbije, koji su, kako je primetio, „dobro razumeli našu viziju budućnosti i šta radimo“.\n„Građani su dobro razumeli i kako želimo da Srbija izgleda. A ja im kažem „Evropa nije više nedosanjani san, nego nešto što možemo da dohvatimo“, zaključio je on.\nOtvaranje poglavlja, prema njegovim rečima, rezultat je naseg rada „koji nas je doveo do ovoga“.\n„Znam da ovo predstavlja radost i za predsednika republike i za najveći broj građana Srbije“, rekao je predsednik vlade, i zahvalio svima koji su bili angažovani na evropskim integracijama, te građanima, koji su razumeli šta vlada radi, svima koji su, kako je istakao, „želeli napredak Srbije i EU, i želeli da pripadamo evropskoj porodici“.\nPremijer je rekao da otvaranje pregovaračkih poglavlja sa EU zapravo znači stvaranje normalne, pristojne i uređene zemlje, u koju će dolaziti investitori.\nOn je uveren da će godine koje dolaze biti još bolje.\n„Kada smo ušli u ovaj posao, razmišljali smo šta donose poglavlja, i šta imamo od toga. U sistemu koji pravimo, a to je sistem koji znači normalnu, pristojnu i uređenu Srbiju, imaćemo i zdravu ekonomiju, koju smo okrenuli od ivice bankrotstva“, rekao je Vučić.\nOn je naglasio da je, uprkos fiskalnoj konsolidaciji, vlada uspela da trend pada privrede preokrene u pozitivan rast, i poručio da će u narednim godinama, „godinu za godinom, biti sve bolje“.\nVučić je podsetio da je Srbija u ovoj godini napredovala za 32 mesta na listi Svetske banke Duing biznis, podsetio da je deficit ispod nivoa Mastrihta,i naglasio da je i stopa nezaposlenosti pala ispod 18 odsto.\n„Pre samo tri godine, stopa nezaposlenosti je bila 26 odsto“, ukazao je premijer.\nKako je dodao, Srbija ide putem jačanja pravne države i institucija, i u dalju borbu protiv kriminala.\nOn je poručio da će sada investitori dolaziti, i to ne samo oni iz EU, nego i iz drugih zemalja.\n„Oni žele da vide sigurnost svojih ulaganja, a mi im upravo pokazujemo kakvom tipu društva želimo da pripadamo. Pred nama je mnogo rada i truda“, rekao je Vučić i citirajući Viktora Igoa – „napredovati znači usuditi se“.\nZahvalnost svima koji su razumeli šta radimo\nVučić je zahvalio građanima i svim ljudima u Srbiji koji, kako je rekao, dobro shvataju šta je to što radimo i kako želimo da Srbija izgleda, poručio da Evropa više nije nedosanjani san već nešto sto možemo da dohvatimo.\n„Želim da zahvalim svima koji su, ne mogu da kažem u ovom filmu koji ste videli, jer film su pravili ovi moji, pa sam u njemu samo ja. Valjda misle da volim da gledam sebe…“, primetio je premijer, a onda je nabrojao sve kojima duguje zahvalnost za to „što Evropa više nije nedosanjani san za Srbiju“.\nZahvalio je i predsedniku Tomislavu Nikolicu, predsednici parlamenta Maji Gojković, diplomatskim predstavnicima koji su, ocenio je, iskreno želeli napredak Srbije na evropskom putu.\n„Zahvalnost dugujemo i ljudima iz civilnog sektora, nezavisnih institucija i nevladinih organizacija“, istakao je premijer na svečanom prijemu povodom otvaramnja poglavlja u pregovorima o članstvu Srbije u EU.\nDevenport: Evropska perspektiva Srbije sad je opipljiva\nŠef Delegacije EU u Srbiji Majkl Devenport ocenio je da je otvaranje prva dva poglavlja u pregovorima Srbije o članstvu u Evropskoj uniji istorijski korak, koji evropsku perspektivu naše zemlje čini opipljivom.\nDevenport je, na svečanom prijemu za diplomatski kor i zvaničnike Republike Srbije povodom otvaranja prvih poglavlja, istakao da je Srbija mnogo napredovala na svom ervopskom putu tokom prethodne godine.\nOn je rekao da je međuvladina konferencija, u ponedeljak, u Briselu, predstavlja istorijski trenutak.\n„Premijeru Vučiću, doneli ste stratešku odluku o pristpanju EU. Pravac i put ka članstvu u EU je sada vrlo jasno definisan. Otvaranje poglavlja je rezultat naših zajedničkih napora, ali i posvećenosti obe strane“, poručio je Devenport.\nSrbija je, prema njegovim rečima, kao što je zaključeno u izveštaju Evropske komisije, mnogo napredovala na svom evropskom putu tokom prethodne godine. „Ključan je bio završetak akcionih planova u oblasti vladavine prava, dalja primena obaveza iz Briselskog sporazuma, jačanje odnosa sa susednim zemljama, kao i implementacija vrlo bitnih ekonomskih reformi“, objasnio je on.\nDevenport je istakao da je EU bila jako impresionirana humanim načinom upravljanja izbegličkom krizom, rekavši da je tokom te krize došlo i do mnogo efikasnije saradnje među nama. „Ima još mnogo posla u svim oblastima, uključujcuhi poboljšanje poslovne klime, vladavine prava, kao i u oblastima ekologije i energetike“, ukazao je šef Delegacije EU.\n„Imate sjanje i ključne ljude, van vlade i samoj vladi, koji mogu da sprovedu sve vaše i naše zajedničke planove. Imate u tome našu punu podršku“, podvukao je on.\nDevenport je čestitao vladi i građanima Srbije na velikom uspehu otvaranja prvih poglavlja.\nČepurin „opravdano odsutan“\nAmbasador Ruske Federacije u Srbiji Aleksandar Čepurin nije prisustvovao prijemu povodom otvaranja poglavlja u pregovorima o članstvu Srbije u EU, što je izazvalo pažnju novinara, ali je „opravdao“ odsustvo ruskog diplomate iz „objektivnih razloga“.\nVučić je, na pitanje novinara zašto nije bilo Čepurina na prijemu, rekao da on iz objektivnih razloga nije stigao na proslavu.\nPremijer je najavio da će se sutra sastati sa ruskim ambasadorom.\n„Sutra ću da se vidim s njim, jer, zbog našeg prinudnog sletanja u Niš umesto u Beograd, pa smo kasnili za Beograd, covek danas nije mogao“, rekao je Vučić za B92.\nEvropska perspektiva SrbijeKoridor 10vestiVucic\nKako tradicija nalaže, Slovenija će kao prva postkomunistička država legalizovati gej brakove


CG: MMF predlaže smanjenje izdvajanja za plate i penzije\nŠef misije MMF-a u Crnoj Gori, Martin Petri, saopštio je u sredu da utisak o stanju crnogorske ekomonije pozitivniji od prošlogodišnjeg, ali i ukazao na visok nivo javnog duga i potrebu da vlada održi fiskalnu stabilnost, pored ostalog putem smanjenja plata u javnog sektoru, prenose lokalni mediji.\n"Prošle godine smo imali prilično kritičnu ocjenu, preduzeli ste veliki broj teških mjera. Vjerujemo da je makroekonomski izgled pozitivan, ali je nivo duga i dalje visok. Vlada će morati da nastavi napore kako bi održala fiskalnu stabilnost", rekao je Petri na zajedničkoj konferenciji za medije koju je održao sa ministrom finansija Darkom Radunovićem.\nPetri je rekao da je budžet za 2018. usklađen sa stategijom fiskalnog prilagođavanja, ali i da su izdvajanja za penzije relativno visoka, ocjenjujući da je jedan od razloga neformalne ekonomije "prilično veliko fiskalno opterećenje zarada".\nMMF smatra da bi nadležni trebalo da učine poreski sistem kompatibilniji sa privrednim rastom na taj način što bi se smanjilo oporezivanje rada, a više oslanjalo na druge oblike oporezivanja, prevashodno poreze na potrošnju i ekološke poreze.\n"Mogla bi se povećati efikasnost rashoda kroz reforme javne uprave, penzionog sistema i lokalne uprave, uz istovremeno povećanje kapitalne potrošnje i unaprjeđenje mreže socijalne sigurnosti", smatraju u toj finansjjskoj instituciji.\nPetri je rekao da su fond zarada javnog sektora i rashodi za penzije visoki, a opštinske finansije slabe, u poređenju sa međunarodnim nivoom, i dodao da, ako bi one bile uspješnije, uštede od tih reformi bi mogle da se iskoriste za potrošnju koja je prioritetna ili za dodatna porilagođavanja oporezivanja rada.\n"Fond zarada u javnom sektoru bi trebalo smanjiti kroz reformu javne uprave", navodi MMF u svom izvještaju. "Problem je što se veliki broj ljudi prijevremeno penzioniše, mi vjerujemo da će relativno brzo doći do napretka u ovoj oblasti."\nU izvještaju se dalje navodi da treba unaprijediti finansije lokalnih samouprava, od kojih neke imaju visoke nivoe deficita i duga, kao i da MMF nije zabrinut za likvidnost, prenosi Antena M.\n"Bankarski sistem treba da bude zdrav. Kada je u pitanju tržiste rada, tu je Zakon o radu, socijalni partneri treba da uzmu u obzir sektore ekonomije koje ne predstavljaju. Niko ne predstavlja neformalni sektor koji je dio ekonomije", upozorava Petri i dodaje da u toj instituciji smatraju da je uključivanje države u privatni sektor veće nego što bi trebalo da bude. "Trebalo bi revidirati uključivanje države u ekonomiju. Čini se da nekoliko preduzeća ne rješava probleme na tržištu, nameće značajan odliv sredstava i smanjuje ekološku efikasnost."\nPrema navodima izvještaja, MMF ne misli da je dobra ideja da se trošak povećanja minimalne zarade prebace na državu u okolnostima visokog javnog duga.\n"Kada bi došlo do povećanja minimalne zarade, došlo bi do povećanja penzija, zarada u javnom sektoru i nekih drugih rashoda u privatnom sektoru", smatra MMF. “Pretpostavljamo da ove godine neće doći do povećanja minimalne zarade, morale bi se naći mjere koje bi izbalansirale to povećanje“, kazao je Petri.\nCrnogorski ministar finansija, Darko Radunović rekao je da je javni dug na kraju 2017. iznosio je 65,9 odsto BDP-a, za koji MMF smatra da bi se, ako se nastavi sa sprovođenjem politike prilagođavanja, bruto dug, uključujući i garancije, smanjio na novo od 56 posto u 2023.\nRadunović je saopštio da je Vlada Crne Gore saglasna da je opterećenje na rad visoko i nekonkurentno, kao i da treba uvesti promjene, nakon ozbiljne analize.\nOn je rekao da će se vlada fokusirati i na smanjenje zaposlenih i finansiranje lokalnih samouprava te da se sada "ne razmišlja o povećanju niže stope PDV-a, već samo treba da razmislimo o poreskim izuzecima".\nPrema riječima Radunovića, Vlada je u prvoj godini fiskalne strategije postigla željene ciljeve, a 2017. je zabilježen snažan rast od 4 odsto, što je uslovilo povećanje zaposlenosti i zarada.\n"Zabilježen je suficit u iznosu od 17, 9 miliona eura. Trend se nastavlja i u ovoj godini pa je u prva dva mjeseca rast prihoda 26 miliona", kaže ministar finansija na kraju posjete misije MMF-a Podgorici.


MINISTAR DAČIĆ IZ KINE PONOSNO I HRABRO PORUČUJE : Srbija je mala zemlja, ali ne ostavlja prijatelje u nevolji – IVENSA MEDIA GROUP\nMinistar spoljnih poslova Srbije, Ivica Dačić doputovao je u trodnevnu posetu Kini na poziv šefa kineske diplomatije Vang Jiua.\nDačić je poručio da je Srbija solidarna sa Kinom u borbi protiv korona virusa.\nOn je takođe preneo spremnost predsednika Aleksandra Vučića da učestvuje na Samitu Kine i zemalja centralne i istočne Evrope koji se održava 15. i 16.aprila.\nMinistarstvo spoljnih poslova Srbije prenelo je da je Dačić ponosan što je prvi ministar koji je posetio Kinu u ovom teškom periodu.\n„Veliko mi je zadovoljstvo što sam ovde ali istovremeno osećam i veliko žaljenje jer u predivni Peking dolazim u vreme najvećih izazova sa kojima se Kina suočava u svojoj novijoj istoriji“, izjavio je naš ministar.\nDalje, označava svoju posetu kao ,,potvrdu izvanrednih strateških odnosa i čeličnog prijateljstva ali je i pokazatelj solidarnosti i punog poverenja koje Srbija ima u sposobnost Kine da suzbije „demonsku bolest“ – kako je ovaj virus nazvao kineski predsednik Si Đinping”.\n,,Srbija duboko saoseća i sa zabrinutošću prati sve aktivnosti koje kineski narod i država preduzimaju u borbi protiv korona virusa, na šta ceo svet treba da gleda sa dubokim poštovanjem”, naglašava Dačić.\nDačić je iskazao radost povodom opadanja broja obolelih i smanjenja širenja zaraze izvan oblasti Hubei:\n„To sve ukazuje da se širenje ove infekcije stišava, da će ona biti stopirana i želimo Kini da što pre pobedi ovu bolest i u tome ima našu jaku podršku”.\n,,Srbija je mala zemlja, ali ne ostavlja prijatelje u nevolji, solidarna je sa Kinom i kineskim narodom”, ističe ministar Dačić.\nU skladu s tim najavio je pomoć iz Srbije u vidu medicinske opreme, o čemu je Vlada već donela odluku.\n„Želim da prenesem poruku predsednika Vučića koja je upućena i predsedniku Si Đinpigu i kineskom narodu, koju je on preneo i ministru Vang Jiu tokom susreta u Minhenu, a to je da smo mi solidarni da podržavamo kineskom rukovodstvo da se izbori sa ovom velikom nedaćom“ kaže Dačić.\nŠef diplomatije je sa kineskim ministrom Jiuom ugovorio bilateralne sastanke svake godine dodajući da su inače odnosi dve zemlje odlični.\nNa kraju, ministar Dačić uputio je reči zahvalnosti za podršku koju Kina pruža za suverenitet i teritorijalni integritet Srbije u slučaju Kosova i takođe uzvratio da i Srbija podržava Kinu i njene stavove prema Tajvanu, Tibetu i Sindjijangu.\nTags: dacic KINA SRBIJA\nPrevious Venecuela: Pronađena tona kokaina na brodu, među uhapšenima i Crnogorci\nNext ,,Turska više neće zaustavljati izbeglice”; Migranti već krenuli ka Evropi


U Dagestanu poginulo osmoro ljudi\nZvaničnici u ruskoj republici Dagestan rekli su da je danas poginulo najmanje osam radnika koji su popravljali predajnik za mobilnu telefoniju, oštećen bombaškim napadom.\nPortparol regionalne policije je rekao da je predajnik napadnut prošle noći.\nOn je naveo da na konvoj policajaca i radnika, koji su išli ka predajniku, otvorena vatra i pri čemu je poginulo osam radnika, a povređeno četiri policajca.\nDagestan koji se nalazi na severnom Kavkazu, zahvaćen je nasiljem koje se pripisuje i banadama i separatistima.\nPosle sukoba u Čečeniji, nasilje se prelilo i u osatale severnokavkaske ruske republike.\nEksplozija bombe ubila devetoro ljudi u Siriji, među mrtvima i AMERIČKI VOJNICI (VIDEO)


Od juna izrada zakonskog okvira za lični bankrot u Srbiji - Ekonomske Vesti\nOd juna izrada zakonskog okvira za lični bankrot u Srbiji\n11. mar. 2015 Luka Matić lični bankrot, Narodna banka Srbije, NBS, problematični krediti\nStrategija za rešavanje pitanje problematičnih kredita, koja podrazumeva i uvođenje okvira za lični bankrot i promovisanje vansudskog restrukturiranja potraživanja od pravnih lica, biće izrađena do kraja juna, rečeno je u Narodnoj banci Srbije za portal Ekonomske Vesti.\nStrategija će biti izrađena, dodali su u NBS, u saradnji sa Međunarodnim monetarnim fondom, Svetskom bankom i Evropskom bankom za obnovu i razvoj.\n„Tek nakon izrade Strategije, pristupiće se izradi zakonskog okvira, pri čemu će jedna od stavki na kojima će se detaljno raditi, ali ne i jedina, biti upravo i pravni institut ličnog bankrota. Imajući u vidu da je Strategija još uvek u postupku izrade, u ovom trenutku, nije moguće preciznije govoriti o zakonskom okviru za lični bankrot“, rečeno nam je u centralnoj banci.\nPodsetimo, sredinom februara nam je u Ministarstvu finansija rečeno da se o zakonskom rešenju za lični bankrot još ne raspravlja, a prema nezvaničnim informacijama u Srbiji postoji oko 150.000 prezaduženih građana.\nU Sloveniji, poređenja radi, institucija ličnog bankrota postoji od 2008. godine.\n← U februaru vraćeno 84,2 miliona evra inokreditorima\nZaštitnik: Zašto hitan postupak za leks specijalis o Beogradu na vodi? →\nKineski juan u Srbiji\n25. dec. 2014 Andrija Matić Komentari su isključeni na Kineski juan u Srbiji\nDevizne rezerve u decembru smanjene za 370 miliona evra\n12. jan. 2015 Luka Matić Komentari su isključeni na Devizne rezerve u decembru smanjene za 370 miliona evra


Zbog radova na redovnom održavanju tunela Vis, Gaj i Igman na autoputu A-1, večeras od 22 sata do sutra do 06 sati, doći će do obustave saobraćaja na dionici A-1 Tarčin – Sarajevo Zapad.\nZbog radova na čišćenju kanala u rijeci Neretvi, na magistralnom putu M-17 u mjestu Doljani od 10 do 12 sati doći će do naizmjeničnog propuštanja vozila, jednom saobraćajnom trakom.\nNa dionicama koje prolaze kroz usjeke, kao i preko planinskih prevoja, upozoravamo na moguće sitnije odrone zemlje ili kamenja. Vozačima savjetujemo maksimalno opreznu vožnju, prilagođenu uslovima na putu.\nNa graničnim prelazima zadržavanja su do 30 minuta. Zbog radova na miniranju kod GP Brgat (HR) danas između 14 i 15 sati doći će do polusatne obustave saobraćaja.


Back TURIZAM BANJE Merkur iz Vrnjačke Banje obeležava Međunarodni dan fizioterapeuta\npetak, 07 septembar 2012 18:14\nAkcije u centru Vrnjačke Banje biće usmerene na informisanje stanovništva i gostiju Vrnjačke Banje o blagotvornom dejstvu lekovitog blata i značaju fizikalne terapije. Svi koji budu prisutni imaće priliku da dobiju savete lekara kao i da isprobaju terapije lekovitim mineralnim blatom i kinezi terapije uz pomoć rekvizita, a sve to u prijatnom ambijentu banjskog parka.\nU okviru stručnog dela planirana su predavanja fizioterapeuta. Stručnjaci iz ove oblasti predstaviće prisutnima načine borbe protiv bolesti savremenog društva, krive kičme usled dugotrajnog sedenja, osteoporoze, kao i iskustva u primeni kineziterapije kod ovih oboljenja.\nGostovanja u medijima biće posvećena temi fizikalne rehabilitacije i prednosti lečenje u „Merkuru“. Zahvaljujući stručnosti i dugogodišnjem timskom radu, Specijalnoj bolnici „Merkur“ je nedavno prošireno indikaciono područje na fizikalnu medicinu i rehabilitaciju, pa će se govoriti o tome ko sve ima pravo na fizikalnu rehabilitaciju i na koji način to pravo može da ostvari.\nMeđunarodni dan fizioteraputa, 8. septembar, obeležava se od 1951. godine u više od 100 zemalja sveta s ciljem skretanja pažnje javnosti na rad fizioterapeuta i njihov doprinos zdravlju ljudi.


Vesti online / Vesti / Ex YU / Šarović: Prištinske takse oštetile BiH za 4,5 miliona dolara\n"Bosna i Hercegovina oštećena je za 4,5 miliona dolara otkako je Priština uvela takse na proizvode iz naše zemlje", izjavio je za Klix.ba ministar spoljne trgovine i ekonomskih odnosa BiH Mirko Šarović.\nPrištinske vlasti su u novembru uvele takse na 100 posto na robu iz centralne Srbije i BiH.\n- Za mesec dana primene taksi na robu iz BiH, na Kosovo je izvezeno robe manje za 4,5 miliona konvertibilnih maraka (KM) u odnosu na isti period prošle godine kada je izvezeno robe u vrednosti od skoro 12 miliona KM - kazao je Šarović.\nNavodi se da je on ranije izjavio da se odluka Prištine o povećanju takse ne može tolerisati i da je u potpunosti suprotna osnovnim principima trgovine u okviru CEFTA sporazuma i nema utemeljenja.\nPodseća se da je ministar trgovine, turizma i telekomunikacija Srbije Rasim Ljajić izjavio da je direktna šteta u Srbiji od uvođenja prištinskih taksi iznosi čak 34, 6 miliona evra, dok je indirektna šteta višestruko veća.


NUNS i UNS: Gradonačelnica Smedereva da ne vređa novinare\nVesti Autor:Beta28. sep. 201614:30 > 14:36\nDva novinarska udruženja NUNS i UNS najoštrije su osudila uvredljivo ponašanje gradonačelnice Smedereva Jasne Avramović prema novinarima i zatražila da ona prestane sa tom praksom.\nNezavisno udruženje novinara Srbije je zatržilo da se Avramović javno izvini grupi dopisnika republičkih redakcija i novinskih agencija.\nTakođe, pozvali su je da u komunikaciji sa novinarima i medijima pokaže viši stepen kulture i odgovornosti, u skladu sa funkcijom koju obavlja.\nŠestoro novinara – dopisnici agencija Beta i Fonet i dnevnih listova Večernje novosti, Politika, Blic i Informer, saopštili su u zajedničkom javnom pismu da je gradonačelnica Smedereva na sednici Skupštine grada 22. septembra „ponovo verbalno napala i omalovažila smederevske novinare republičkih redakcija i novinskih agencija“.\nAvramović je novinare izvređala i lično, tako što je „dopisnice nazivala ‘nesrećnim novinarkama koje sanjaju grozomorne snove’, pominjući čak i njihovu psihu u pogrdnom smislu, što po njenom tumačenju dovodi do tema o kojima pišu“.\nGradonačelnica ih je, kako su naveli novinari u saopštenju, nazvala „‘ljudomrscima koji pišu isključivo ružno o svom gradu’, iz čega je zaključivala da novinari ugrožavaju dolazak investitora, te zato od njih mora da krije značajne informacije“.\nPonašanje gradonačelnice Smedereva osudilo je i Udruženje novinara Srbije koje je zatražilo da Jasna Avramović prestane sa praksom vređanja novinara.\nUNS je podsetio da je Jasna Avramović više puta kršila slobodu javnog informisanja i nije omogućila dopisnicima da dobiju odgovore na pitanja od interesa za javnost, zbog čega joj je UNS nekoliko puta skretao pažnju.\nUdruženje je dodalo da je i ukazivalo na nedopustivu praksu da gradonačelnica na konferencije za novinare ili sednice Skupštine grada poziva samo novinare po svom nahođenju.\nJasna Avramović: Želim da sarađujem s novinarima, ali…\nJasna Avramović za UNS je rekla da „jako želi” da sarađuje sa novinarima i da nema ništa protiv novinarske delatnosti“.\n„Želim da novinari obaveštavaju realno, istinito, bez upliva politike, da kude što je loše, ali da prikažu i ono dobro. To je moja želja kao gradonačelnika. I znam da ćete mi reći da su sve informacije važne za javnost, ali je degutantno da se dva dana pre Smederevske jeseni od koje živi ceo grad u novinama, umesto promocije, nađe tekst ‘Gužva u večnoj kući'“, rekla je Jasna Avramović.\nOna je dodala da ima pravo kao gradonačelnik da to komentariše, jer joj je bitno da manifestacija uspe, da svi gosti i Smederevci budu zadovoljni.\n„Moja vrata otvorena su svim medijima koji žele da komuniciraju sa mnom“, kazala je gradonačelnica Smedereva.


Premijer Škotske: Istrajaćempo u planovima da se održi novi referendum o nezavisnosti\nPremijer Škotske Nikola Stardžen izjavila je da će istrajati u planovima da se održi novi referendum o nezavisnosti Škotske, pošto su rezultati pokazali da će njena partija pobediti na izborima za parlament Škotske. Lider irske stranke Šin Fejn Meri Lu Mekdonald rekla je da „pažljivo prate šta će se dešavati u Škotskoj“.\nRezultati izbora pokazuju da će Škotska nacionalna stranka, zajedno sa Škotskom Zelenom partijom, imati značajnu većinu poslanika koji se zalažu za nezavisnost, objavio je Rojters.\nPrema rezultatima koji nisu još konačni, Škotska nacionalna stranka (SNP) i Škotska partija zelenih, koje se obećale referendum o nezavisnoti ako pobede, osvojili su 65 od 87 mesta za koje su do sada prebrojani glasovi na izborima za parlament sa ukupno 129 poslanika.\nPobeda stranaka koje zagovaraju nezavisnost na izborima u Škotskoj „značajna je i za kampanju irskog jedinstva i nagoveštava temeljne promene u Velikoj Britaniji“, poručila je predsednik irske nacionalističke stranke Šin Fejn Meri Lu Mekdonald.


Najava: Super liga Srbije, 19. kolo: Zvezda otvara stadion u Subotici, Partizan ponovo sa Zemuncima – Kladjenje.rs\nHomeNajavaNajava: Super liga Srbije, 19. kolo: Zvezda otvara stadion u Subotici, Partizan ponovo sa Zemuncima\nNajava: Super liga Srbije, 19. kolo: Zvezda otvara stadion u Subotici, Partizan ponovo sa Zemuncima\nDecembar 4, 2018 Peca Najava 0\nPribližava se kraju veoma naporna fudbalska polusezona u Srbiji, pogotovo za one ekipe koje su igrale još u kvalifikacijama za evropske kupove, pa su sezonu započele još tamo početkom jula meseca. Crvena zvezda će, pre nego što se po drugi put odmeri sa Parižanima, “skoknuti” na sever zemlje, gde će na obnovljenom stadionu igrati sa subotičkim Spartakom.\nČukarički – Bačka – 1 @ 1.27 u 10Bet\nNeprijatno su iznenadili “brđani” u Šapcu, gde su poraženi od Mačve minimalnim rezultatom. Tako su prekinuli niz od četiri utakmice bez poraza i propustili priliku da se “presele” na treće mesto, pošto ni Partizan nije pobedio za vikend. Bačka je u uvodnom meču prošlog kola protiv Napretka pokazala da i srpski fudbal može da bude lep za gledanje. Po teškom terenu i velikom mrazu, u Bačkoj Topoli je bilo 3:3, u sijaset lepih golova i dobrih prilika. Taj bod, ne uklapa se najbolje u planove tima Dragana Đorđevića, pošto je tek četvrti u prethodnih šest kola. Bačka će teško uspeti da dođe do osmog mesta nakon 30 kola, pa će, najverovatnije, morati da igra Plej aut, a zato im je svaki bod u ovom prvom delu šampionata dragocen. Na Banovom Brdu će teško doći i do jednog.Registruj se na 10Bet\nVoždovac – Radnički Niš – 0-2 @ 1.64 u Bet365\nSmatramo da je ovo jedno od težih gostovanja za drugoplasirani tim, koji sa klupe predvodi Nenad Lalatović. Jeste Radnički u dličnoj formi, doživeo je samo jedan poraz u prethodnih 18 kola, ali mu na “krovu tržnog centra” u Voždovcu, neće biti lako. “Zmajevi” su uzeli samo jedan bod u poslednje četiri utakmice i već im nad glavom visi Damoklov mač. Hoć li Nišlije uspeti da iskoriste “moranje” domaćina i preko odličnog strelca Haskića i brzonogog Lazara Ranđelovića, dođu do mreže Voždovca, što bi moglo da donese i tri boda, ne znamo, ali pretpostavljanmo da golova neće biti mnogo, do dva najviše.Registruj se na Bet365\nMladost – Dinamo – 1/1 @ 1.87 u Bet365\nVranjanci su, pored šest uzastopnih poraza, u velikim kadrovskim problemima. Nakon kazne Saveza za trenera i predsednika Dinama Dragana Antića, klub je suspendovao golmana Đurića posle meča sa Partizanom, a i još nekoliko prvotimaca je na ledu. U Lučane odlaze sa nadom da neće doživeti još jednu katastrofu, pošto su u prethodne četiri utakmice primili 15 golova, a nisu dali nijedan. Samo u duelima sa Partizanom i Radničkim mreža im se tresla deset puta, pa je gotovo sigurno da će Vranjanci brzo nazad, u Prvu ligu Srbije. Mladost je bila blizu pobede nad Partizanom, vodila je do sudijske nadoknade, golom Pavlovića, ali je Ivanović uspeo da dnese bod u Beograd. Sada je tim Neška Milovanovića apsolutni favorit, i ne verujemo da Dinamo može da izdrži i jedno poluvreme u Lučanima.Registruj se na Bet365\nNapredak – Proleter – GG @ 1.96 u Meridianbet\nKruševljani su u sjajnoj formi, pre susreta sa Bačkom su vezali četiri pobede, a posle remija u Bačkoj Topoli, imaju 11 utakmica bez poraza iza sebe, računajući i Kup. Tri gola protiv Bačke nisu bila dovoljna za trijumf, a to pokazuje da je napad, trenutno, znatno bolji deo tima. Prvi strelac lige je napadač “čarapana” Aleksa Vukanović, koji je i najbolje ocenjeni fudbaler dosadašnjeg toka šampionata. Šteta što ćemo ga na našim terenima gledati, najverovatnije, još samo ove tri preostale utakmice. Ali, možda ga nasledi neko drugi, naprimer mladi Miloš Vulić, strelac fenomenalnog gola u petak za vođstvo Napretka u Bačkoj Topoli. Proleter jeste novajlija ali je pokazao da ima kvalitet za elitu. Imaju odličnu priliku da izbore plasman u Plej of, što bi bio uspeh vredan pažnje. Na prethodne četiri utakmice nisu pobedeli, a vezali su dva uzastopna remija. Očekujemo ofanzivnu igru i dosta golova na ovom meču, ukoliko to vremenske prilike i teren, budu dozvolili.Registruj se na Meridianbet\nRadnik – Rad – 1 @ 2.02 u 1xbet\n“Građevinari” su u ozbiljnom kanalu. Tim koji u 10 prvenstvenih utakmica osvoji samo dva boda, ne može da se nada ničemu boljem od pretposlednjeg mesta na tabeli. Nikako da Rad veže bardva dobra rezultata, za vikend su izgubili na Banjici od Vojvodine, a sada putuju u Surdulicu, na megdan timu koji je na dve poslednje utakmice uzeo četiri boda, a nije primio gol. Radnik je postao stabilan superligaš, ali će teško i ove sezone do Plej ofa. Međutim, želja im je da sakupe što više bodova, kako posle deobe bodovnog bilansa ne bi strepeli za opstanak. Gosti se nadaju suprotnom, da baš posle podele bodova, nakon 30. kola, krenu u misiju obezbeđivanja statusa. Pokušajte sa jedinicom, mada bi i 0-2 gola bio izgledan ishod.Registruj se na 1XBet\nSpartak – Crvena zvezda – 3+ @ 1.63 u Meridianbet\nČast da otvori renovirani stadion u Subotici imaće šampion Srbije, beogradska Crvena zvezda. “Golubovi” od početka sezone kao domaćini igraju u Kuli, dok su utakmice kvalifikacija za Ligu Evrope morali da igraju u glavnom gradu, upravo na Zvezdinom stadionu. Sve to se odrazilo na jesenji učinak Spartaka, koji je imao mnogo uspešniju prošlu sezonu. Narano, i silna prodaja najboljih pojedinaca doprinela je nezadovoljavajućem plasmanu tima sa severa Srbije, koji je trenutno tek na 12. mestu, sa minimalnim izgledima da izbegnu Plej aut. Zvezda je pobedom nad Voždovcem osigurala jesenju krunu, a nećemo pogrešiti ako kažemo da je i šampionska trka gotovo odlučena. Crveno-beli su odbili sve napade konkurenata u situaciji kada su igrali Ligu šampiona i u prvenstvu igrali sa kombinovanim timom, pa je jasno šta može biti kada na proleće Milojević bude na meniju imao samo domaća takmičenja. Što se tiče meča u Subotici, on je gostima uvertira za duel sa Parižanima, pa ostavljamo mogučnost da domaćin to iskoristi, pa ako ne može da izbegne poraz, bar može da postigne gol.Registruj se na Meridianbet\nVojvodina – Mačva – 1 @ 1.61 u 1xbet\nPoeda na Banjici znatno je popravila rapoloženje u ravnici, Vojvodina je prekinula niz od tri utakmice bez pobede i bez postignutog gola. Protiv Rada je odlučio gol iz penala, ali, kolo ranije, ni penal nije pomoga da se pobedi Zemun na “Karađorđu”, pa je ostalo 0:0 i Dragomir Okuka je morao da napusti Novi Sad. Mačva je takođe bila uspešna u prethodnoj prvenstvenoj rundi, Šapčani su pobedili Čukarički i sa mnogo optimizna putuju u “srpsku Atinu”. Ipak, favorit je domaćin, koji pokušava da se održi na osmom mestu, jer bi izostanak Plej ofa bio veliki udarac za ovaj klub. Jedinica je prva opcija, a golova više od dva neće biti.Registruj se na 1XBet\nPartizan – Zemun – 1/1 @ 1.50 u Meridianbet\nCrno-beli su u Lučanima prosuli još dva boda i tako i onu tananu nadu da mogu vratiti titulu, ostavili u Dragačevu. Bilo je to četvrto uzastopno gostovanje na kome Partizan nije pobedio, a mora se priznati, srećno je stigao i do boda, golom Ivanovića u sudijskoj nadoknadi. Zemun je u teškoj situaciji, tim iz Gornje Varoši nalazi se na deobi 15. mesta sa Radom, a bez pobede su već pet utakmica. Da sve bude gore, na prethodne četiti nisu uspeli da postignu ni gol, dakle, više od 360 minuta nisu uspeli da zatresu protivničku mrežu. Domaćin ima problema sa sastavom, iz ekipe je do proleća ispao Marko janković, ali hrabri povratak Zorana Tošića, koji je igrao samo po dvadesetak minuta u poslednje dve utakmice i pokazao koliko znači ovom timu. Hoće li ga Mirković poštedeti napora u duelu sa Zemunom, videćemo, ali i sa njim, i bez njega, Partizan će slaviti protiv Zemunaca.Registruj se na Meridianbet\nNajava: Premijer liga 15. kolo: Vodeća trojka gostuje, “tobdžije” na Old Trafordu\nNovembar 8, 2018 Peca Najava 0\nNovembar 29, 2018 Peca Najava 0\nBliži se zimska pauza u srpskom šampionatu, koje se, moramo da priznamo, oteglo, pošto je počelo pre skoro pet meseci. U 18. kolu pravog derbija nema, ali će na najvećim iskušenjima biti Partizan u Lučanima. […]\nOktobar 18, 2018 Peca Najava 0


TotalCar.rs » Vozač, šta to beše?\nautonomna vozila, Mercedes, novo\nSećate li se one stare narodne pesme “Šta će nama vozačima kuća kad je naša kuća putujuća”?\nNovi hit bi mogao da glasi “Šta će nama vozač…”!\nJer, kako sada stvari stoje, već 2020. godine bi na putevima u svetu moglo da se nađe oko 10 miliona vozila koja će sama upravljati (“self-drive cars”).\nAko je i bilo dileme u vezi sa “samovozećim” automobilom “Gugla” koji je do sada prevalio oko 500.000 kilometara u “realnom životu” bez saobraćajnog prekršaja, bez obzira na to da li se radi o bliskoj ili dalekoj budućnosti, demonstracija sistema “autopilot” na modelu “tesla S” pokazala je da je svet već ušao u fazu koja će nam izmeniti živote.\nPre nekoliko dana, na sajmu automobila u Tokiju, svoje samonavodeće vozilo predstavio je i “Nisan”, “Tojota” je promovisala “autonomni” luksuzni “leksus”, a čuveni “Volvo” je najavio da uskoro na drum upućuje flotu od 100 vozila bez vozača.\n“Mercedes” je predstavio svoj kamion u kojem vozač može samo da uživa u luksuznoj kabini – ne mora da razmišlja o bilo kom vidu upravljanja, pa čak ni o asistenciji automatskim uređajima, koji bez po muke parkiraju drumsku krstaricu kao da se radi o malenom “smartu”.\nPri tome treba podsetiti da je “Mercedes” prilikom lansiranja modela “S-klase” u septembru 2013. prikazao i film u kome ovaj luksuzni automobil, opremljen sistemom autonomne vožnje Intelligent Drive, uspešno prelazi put od 100 kilometara, od Manhajma do Forzhajma, u uslovima realnog saobraćaja. Automobil je na svom potpuno automatizovanom “putovanju” morao da poštuje saobraćajne propise, da staje na semaforima, kružnim tokovima, pešačkim prelazima, ali i da pronalazi rešenja za preticanje.\nAutomobil je išao stazom Berte Benc (supruge Karla Benca), koja je 1888. godine smestila u prvi automobil na svetu, koji još nije imao dozvolu za upotrebu, dvoje dece i “skoknula” do majke.\n– Autonomna vozila posmatramo kao važan korak na putu ka vožnji bez saobraćajnih nezgoda – izjavio je šef “Mercedesa” Diter Zeče. – Ovakva vozila će obezbediti više komfora i bezbednosti za sve učesnike u saobraćaju.\nBazu sistema Intelligent Drive čine tehnologije koje “Mercedes” već danas koristi kao dodatnu opremu u modelima E i S klase: radarski tempomat Distronic Plus, sistem asistencije za pravilno održavanje pravca Steering Assist i Stop&Go Pilot, koji kontroliše zaustavljanje i kretanje u koloni.\nU suštini, sva ostala vozila kojima vozač nije potreban koriste slične sisteme.\n“Morgan Stenli” je procenio da će do 2020. godine na putevima u svetu krstariti čak 10 miliona vozila bez vozača. To bi godišnje značilo bar 30.000 poginulih u saobraćaju manje i 2,12 miliona manje povređenih.\nIpak, ima i onih koji tvrde da će se “projekat” suočiti s mnogobrojnim problemima. Kako se, na primer, odbraniti od napada hakera? Šta uraditi s milionima ljudi koji će ostati bez radnog mesta? A ima i onih koji se pitaju kako će se reciklirati oko 245 miliona vozila, koliko ih je na drumovima sveta.\nVozilo nazvano “Wepod” ovih dana bi trebalo da počne da “taksira” između dvaju holandskih gradića, Edea i Vageningena, u provinciji Gelderland.\nVozilo ide na struju i može da preveze šestoro putnika koji ga pozivaju, odnosno koriste uz pomoć svojih “smartfona”.


Japanci su odlučili da postepeno povlače sve motore Skyactive-D iz evropske ponude modela Mazda6 zbog strožih zahteva koji se odnose na emisije štetnih materija.\nPovlačenje dizel motora iz ponude ovog modela obaviće se najkasnije do kraja ove godine, a ograničenje uključuje i limuzine i karavane. To znači da će od 2021. godine u evropskim prodajnim salonima biti dostupni samo motori Skyactive-G.\nGlavni razlog povlačenja dizel motora su izuzetno strogi zahtevi emisionog standarda, koje je teško postići bez velikih ulaganja u nadogradnje motora, izveštava Autocar. U isto vreme, Mazda ne očekuje da bi ulaganje u nadogradnju moglo da se vrati u vidu odgovarajuće velike prodaje automobila, što bi ceo proces učinilo ekonomski isplativim.\nZanimljivo je da se za CX-5 ova vrsta informacija (još uvek) nije pojavila. Ako dizel motor u Mazdi6 ne ispunjava norme emisije štetnih gasova, ne može ih ispuniti ni u drugom modelu.


Messer | Messerov CO2 u najboljoj vodi na svijetu\n»Tešanjski kiseljak», kao istaknuti brend ove fabrike, redovni je učesnik i redovni dobitnik najvećih priznanja otkako «Zema» proizvodi i plasira na tržište svoju flaširanu mineralnu vodu.\nMesser BH Gas/Messer Tehnoplin dugi niz godina uspješno poslovno surađuje sa «Zemom» snabdijevajući ih svojim proizvodom (CO2), koji je neophodan za dobivanje krajnjeg rezultata, a to je nagrađeni «Tešanjski kiseljak».\nZnačaj ove nagrade leži i u činjenici da «Zema» postiže svjetski valorizirane rezultate i promovira bosanskohercegovačke prirodne potencijale diljem svijeta.\nVjerujemo da će ova medalja doprinijeti ukupnoj profilaciji ove renomirane bh. kompanije na međunarodnom prostoru i da će „Zema“ i dalje razvijati svoj brand i ostati prepoznatljiva po najboljoj flaširanoj mineralnoj vodi u BiH, Regiji i šire.


RTS :: SAT: Zatvor za neplaćene kazne\nRTS Svet SAT: Zatvor za neplaćene kazne\nSAT: Zatvor za neplaćene kazne\nnedelja, 12. feb 2017, 13:10\nDanašnja emisija SAT otkriva kada i kako zbog neplaćene i najmanje kazne, vozač završava u zatvoru. O tome kakva je procedura i na koji način se to može izbeći, govori predsednik Prekršajnog suda u Beogradu sudija Milan Marinović.\nTržišni inspektor Slaviša Petković otkriva rezultate novog, dodatnog ispitivanja kvaliteta auto-gasa.\nSaznaćete koliko turistička signalizacija pomaže razvoju srpskog turizma, a pre svega upoznavanju specifičnih destinacija, domaćih proizvoda, etno-sela i drugih zanimljivosti po kojima je Srbija prepoznatljiva. Ekipa SAT-a je obišla neka domaćinstva koja nude takve usluge, pa ćete čuti šta o tome kažu i koliko to zaista podstiče razvoj i unapređenje njihove turističke ponude.\nKao i obično, biće dosta zanimljivih modela automobila, tako da ćete upoznati novi mini "kantrimen i opel "kroslend x", a u rubrici Predstavljamo detaljno je testirana Seatova "ateka", pobednik u evropskom izboru Autobest.\n(utorak, 14. feb 2017, 22:50)\nZašto kod nas gorivo nema ime po kvalitetu EURO standarda,već ga svaki prodavac krsti kako hoće.\nAko gorivo ispunjava EURO5 nek se tako i zove da mi kupci znamo koje gorivo pripada našim autima.Ako ja imam auto za EURO6 ja neznam šta je dobro i dali da sipam gorivo sa ovakvim ili onakvim aditivima.\n(ponedeljak, 13. feb 2017, 10:31)\nE ako ste ih nagazili za TNG. U pravu ste kada kazete svaka cast inspekciji i laboratoriji, ali ljudi i dalje imaju problem. Jedva cekam da vidim sta ce organizacija potrosaca da uradi.\nImate moju podrsku, samo napred.\n(ponedeljak, 13. feb 2017, 10:19)\nPorez na upotrebu motornih vozila-porez na veliku kubikažu\nDa li imate nekih novosti o najavljenim promenama,ili samo prenosite obecanja! Pozz


Bešlin: Plagijatori ne smeju ostati na funkcijama | Autonomija\nPosted By admin On 23. maja 2019. @ 15:09 In Vojvodina,Ogledalo | Comments Disabled\nIstoričar Milivoj Bešlin izjavio je da je slučajeva plagijata doktorskih disertacija bilo i u regionu, ali su osobe kod kojih se utvrdili da su plagijatori podnosili ostave na funkcije i to je za njih bio kraj političke karijere, dok se u Srbiji šalje poruka da “ako ukradu malo – onda je to u redu”.\n“Bilo je sličnih primera i u regionu, s tom razlikom što bi osobe, kod kojih je utvrđeno da su plagirali radove, podnosile ostavke na funkcije i za njih bi to bio kraj političke karijere. Kod nas se šalje poruka da ako ukrade malo – to je u redu. Međutim, to je tragično i time se urušavaju temelji jednog društva”, rekao je Bešlin na tribini koju je organizovala Fabrika kulture u Kikindi.\nProfesor Prirodno-matematičkog fakulteta u Novom Sadu Lazar Lazić ocenio je da je “plagijat lepa reč za krađu” i podsetio da slučaj ministra finansija Siniše Malog nije prvi slučaj kojim se bavila stručna komisija kako bi utvrdila da li je bilo plagijerizma ili nije.\nOn je podsetio i na primer bivšeg predsednika Srbije Tomislava Nikolića, koji je “diplomirao u nedelju”, a da nikome nije bilo upitno “koji to fakultet radi poslednjeg dana u sedmici”.\nPravnik Marko Božić rekao je da je odsustvo institucionalnog reagovanja ono što zabrinjava, jer ovakvi i slični slučajevi ne smeju biti predmet osuda pojedinaca.\nOn naveo i primer kragujevačkog Pravnog fakulteta, sa kojeg nikada nisu otišli oni profesori za koje je bilo dokaza da su prodavali ispite.\n“Ceo slučaj je zastareo zbog odugovlačenja sudije na tom predmetu. Profesori su nastavili sa radom, a ista sudija je kasnije imenovana za predsednicu suda”, podsetio je Božić.\nPsihološkinja Ivana Jakovljev ocenila je da primer doktorata Siniše Malog pokazuje kako u suštini ukrasti ili uzeti tuđe nije kažnjivo, već se takvi i slični slučajevi “nagrađuju javnim fukcijama”.\n“Takav stav je katastrofalan za nauku, kao i nikakav stav vlasti prema toj pojavi”, ocenila je Ivana Jakovljev.\nNa tribini je rečeno da od ukupno 58 naučnih instituta, u Vojvodini ima svega šest dok su svi ostali u Beogradu.\n“Vojvodini je oduzeto pravo na nauku. Šest instituta koji postoje služe isključivo za eksploataciju Vojvodine čineći da se njen identitet ubije. A od tih instituta nijedan nije iz domena društvenih i pravnih nauka”, rekao je Milivoj Bešlin.\nLazar Lazić je upozorio da se broj stanovnika neprestano smanjuje, pa tako ova pokrajina danas ima manje stanovnika nego 1971, dok Banat ima manje stanovnika nego 1910. godine.\nSvi učesnici tribine su naučnici i doktori nauka.\nURL to article: https://www.autonomija.info/beslin-plagijatori-ne-smeju-ostati-na-funkcijama.html


Sportski klub "Lutador" ponovo kreće sa radom! - Glas Zaječara\nHome Sport Sportski klub „Lutador“ ponovo kreće sa radom!\nSportski klub „Lutador“ ponovo kreće sa radom!\nSportski klub „Lutador“ nakon pauze ponovo kreće sa radom 2. oktobra u 17.30 časova.\nTreninzi će se odvijati utorkom i četvrtkom u terminu od 17,30 časova u prostorijama klub „Fight Team 019“ u naselju „Kraljevica“.\nSvi zainteresovani dodatne informacije o treninzima mogu dobiti pozivom na broj 063 789 44 26.\nPrethodni tekstOtvoren konkurs za podršku lokalnih volonterskih inicijativa mladih aktivista – omladinski volonterski projekti kroz program MLADI SU ZAKON\nNaredni tekstUhapšeni zbog razbojništva: Napali šipkom, pa oteli telefon!


PREDSEDNIK VUČIĆ: Hapšenja narko kartela su razlog za pripremu atentata - Afera\nPredsednik Srbije objasnio je da je 14.januara dobio informacije o planiranom atentatu, i da je to jedna zemlja EU prosledila našim vlastima.\nBEOGRAD – Predsednik Srbije Aleksandar Vučić ocenio je večeras da su mogući razlozi da neko priprema atentat na njega činjenica da je mnogo urađeno velikim hapšenjima protiv narko-kartela u Srbiji, ali i zato što je mnogima u interesu destabilizacija Srbije.\nRezultati referenduma pokazali demokratski kapacitet Srbije\nAleksandar Vučić izjavio je da je generalno zadovoljan rezultatima referenduma, jer se time obezbeđuje nezavisno sudstvo i samostalno tužilaštvo u zemlji i pokazuje demokratski kapacitet Srbije.\nVučić je ukazao da je važno što je dva miliona ljudi izašlo na referendum za pitanje za koje su smatrali da ih se ne dotiče, iako se u krajnjoj liniji dotiče svih.\nPredsednik Srbije izjavio je da još nema odluke o predsedničkom kandidatu SNS-a, dodajući da se sagledavaju sve činjenice, ali da je za tu odluku još rano, budući da se predsednički izbori raspisuju tek pocetkom marta.\nAleksandar Vučić izrazio je uverenje da će Srbi na Kosovu i Metohiji moći da glasaju na izborima u aprilu.\nNa pitanje šta očekuje u aprilu kada je reč o glasanju Srba na KiM, uzimajući u obzir ponašanje Prištini u slučaju referenduma, Vučić je rekao da veruje da će građani izaći na izbore, ne samo na severu, već na celom KiM.\nMladi 1. februara dobijaju po 100 evra, do sada se prijavilo 948.000\nZa pomoć od 100 evra za mlade od 16 do 29 godina prijavilo do sada njih 948.000, a ta pomoć države biće isplaćena 1. februra, naglasio je predsednik.\nVučić je podsetio da će 10. februara i svi penzioneri dobiti pomoć od po 20.000 dinara.\nPredsednik je rekao da u državnim rezervama trenutno ima dovoljno merkantilne pšenice, kukuruza, a da treba još nabaviti belog oljuštenog pirinča, šećera, soli i ribljih konzervi.\nIzašli smo u susret narodu\nPredsednik Srbije istakao je da razume iz kojih razloga je Vlada donela odluku o Rio Tintu i sa kakvim se licemerjem suočavala.\n„Rokfeler kada daje pare Savi Manojloviću, kazu da je za opšte aktivnosti. Dozivljavaju vas kao idiota, misle da jednim udarcem ubiju dve muve – da značajno uticu i pomazu rusenje vlasti u Srbiji, ali da je vlast dovolljno jaka da sa druge strane štiti njhove ekonomske interese“, rekao je Vučić.\nOpozicija napada Anu i mene jer nema program\nAleksandar Vučić rekao je da su svi napadi političkih protivnika usmereni ka njemu i premijerki Ani Brnabić i da je reč o tome da se ti napadi organizuju zbog izbora, jer oni nemaju nikavrezultat.\nVučih je istakao i da je ono što je rečeno o premijerki u filmu na N1 nešto najodvratnije, što ju je veoma zabolelo.\nVažno da se ujedinimo oko ideje snažne vojske\nPredsednik Srbije istakao je da je važno da se građani ujedine oko ideje da imamo snažnu vojsku i najavio nabavku dva ruska vatrogasna helikoptera Kamov.\nVučić je konstatovao da, kada imate jaku vojsku onda deluje kao odvraćajući faktor, te da kada nemate snažnu armiju onda se prema vama mogu ponašati kao ste džak za udaranje i mogli bi da nas ucenjuju kao 1998.\nSačuvaćemo mir, nikome nije do rata, ali Zapad uvođenjem sankcija šalje lošu poruku\nAleksandar Vučić izjavio je da nikome nije stalo do rata u BiH, ni Srbima, niti Bošnjacima ni Hrvatima, ali da Zapad uvođenjem sankcija samo jednoj strani šalje lošu poruku. Na pitanje da li će eskalirati sukob u BiH, Vučić je rekao Pinku da je uveren da će sve tri strane zajedno sačuvati mir.\n„Plašim se neozbiljnosti, neodgovornosti i jednostranog pristupa Zapada. Sankcije samo jednoj strani – Replublici Srpskoj ili Miloradu Dodiku su loša poruka“, naglasio je Vučić.\nPredsednik Srbije najavio je da će brzi voz, iz koga je večeras emitovan njegov intervju za TV Pink, već za mesec ili mesec i po dana biti na brzoj pruzi od Beograda do Novog Sada, kao i da će biti dostupan svim građanima od 15. marta.\nĐurđev: Vučić i Orban su zbližili Srbe i Mađare\nRekonstrukcija i modernizacija pruge Subotica-Horgoš-Segedin čije su radove danas otvorili predsednik Srbije Aleksandar Vučić i…\nVučić čestitao rođendan Putinu! Predsednik Srbije poslao srdačnu poruku ruskom lideru\nPredsednik Vučić je takođe izrazio nadu da će imati priliku da uskoro u Srbiji ugosti…\nPORED SVEGA ŠTO JE PROŠAO, NASMEJAN! Đoković u javnosti prvi put nakon deportacije – EVO GDE JE BIO! (FOTO)\nGODIŠNJICA SMRTI DRAGANA NIKOLIĆA: Legendarni glumac preminuo na današnji dan pre 6 godina\nVELIKI SERGEJ ČUVA MILORADA: Šmit je neligitiman i ne može smeniti Dodika – Rusija ne dozvoljava rušenje Republike Srpske